title: ชฺวี ยฺเหวียน

text: ใน 278 ปีก่อนคริสตกาล เมื่อทราบว่า อิ่ง (郢) เมืองหลวงของรัฐฉู่ ถูกขุนพลไป๋ ฉี่ (白起) แห่งรัฐฉิน (秦国) ตีแตก ชฺวี ยฺเหวียน ก็เขียนเพลงยาวชื่อ "อายอิ่ง" (哀郢; "อิ่งโศก") แล้วแบกก้อนหินเดินลุยแม่น้ำมี่หลัว (汨羅江) ลงไปจนจมน้ำตาย


title: ชฺวี ยฺเหวียน

text: เหตุผลที่เขาฆ่าตัวตายเป็นที่ถกเถียงมาแต่โบราณ ปรัชญาเมธีจู ซี (朱熹) แห่งราชวงศ์ซ่ง เสนอว่า เป็นเพราะทุกข์ตรมเกี่ยวกับบ้านเมือง แต่เอกสาร "อฺวี๋ฟู่" (漁父) กล่าวว่า การฆ่าตัวตายของเขาเป็นหนทางสุดท้ายที่เขาจะปกป้องความบริสุทธิ์ใจและหลักการดำรงชีวิตของตนเอง


title: ชฺวี ยฺเหวียน

text: ตำนานเล่าว่า ชาวบ้านใกล้เรือนเคียงเห็นชฺวี ยฺเหวียน ลงแม่น้ำมี่หลัวไปลับ ๆ ก็พากันตามหาเขา แต่ไม่ทันกาล เพราะชฺวี ยฺเหวียน ถึงแก่ชีวิตไปแล้ว ชาวบ้านจึงเอาก้อนข้าวเหนียวโยนลงน้ำเพื่อให้ปลากินแทนศพเขา ข้าวเหนียวดังกล่าวเป็นที่มาของบ๊ะจ่าง และการที่ชาวบ้านแล่นเรือตามหาเขาก็เป็นที่มาของเทศกาลเรือมังกรซึ่งมีการแข่งเรือและกินบ๊ะจ่าง


title: มาเตย์ พอดสตาเว็ค

text: มาเตย์ พอดสตาเว็ค (สโลวัก: Matej Podstavek; เกิด 21 กุมภาพันธ์ ค.ศ. 1991) เป็นนักฟุตบอลอาชีพชาวสโลวาเกีย ปัจจุบันเล่นตำแหน่งกองหลังให้กับสโมสรฟุตบอลโปลิศ เทโร


title: มาเตย์ พอดสตาเว็ค

text: พอดสตาเว็คลงเล่นนัดแรกให้กับดุกลา บันสกา บิสตริกา ในนัดที่เสมอกับซิลินา 2–2 เมื่อวันที่ 16 กันยายน ค.ศ. 2012


title: มาเตย์ พอดสตาเว็ค

text: ในเดือนมิถุนายน ค.ศ. 2018 พอดสตาเว็คได้ย้ายมาร่วมทีมโปลิศ เทโร โดยเขาจะมีชื่อในการแข่งขันฟุตบอลถ้วยทั้งไทยเอฟเอคัพและไทยลีกคัพ ต่อมาวันที่ 4 กรกฎาคม เขาทำประตูแรกให้กับสโมสรในการแข่งขันเอฟเอคัพรอบ 32 ทีมสุดท้าย นัดที่โปลิศ เทโรบุกไปชนะม.วงษ์ชวลิตกุล 4-1 ที่สนามกีฬามหาวิทยาลัยวงษ์ชวลิตกุล


title: คิม คย็อง-มิน

text: คิม คย็อง-มิน (เกิด 15 สิงหาคม ค.ศ. 1990) เป็นนักฟุตบอลชาวเกาหลีใต้ ปัจจุบันเล่นให้กับตราดในไทยลีก


title: คิม คย็อง-มิน

text: ในเดือนมกราคม ค.ศ. 2018 คย็อง-มินได้ย้ายไปร่วมทีมชลบุรีในไทยลีก ต่อมาวันที่ 8 กรกฎาคม ค.ศ. 2018 เขาทำประตูแรกให้กับสโมสรในนัดที่ชลบุรีเปิดบ้านเอาชนะโปลิศ เทโร 3-1


title: มือปราบฮาวาย ฤดูกาลที่ 6

text: มือปราบฮาวาย ฤดูกาลที่ 6 (อังกฤษ: Hawaii Five-O Season 6) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 6 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ไช แม็คไบรด์, ฮอร์เฮ การ์ซีอา ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 25 กันยายน ค.ศ. 2015 ออกอากาศในไทยทางช่องโมโน 29


title: มือปราบฮาวาย ฤดูกาลที่ 6

text: เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ


title: มือปราบฮาวาย ฤดูกาลที่ 7

text: มือปราบฮาวาย ฤดูกาลที่ 7 (อังกฤษ: Hawaii Five-O Season 7) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 7 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ไช แม็คไบรด์, ฮอร์เฮ การ์ซีอา ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 23 กันยายน ค.ศ. 2016 ออกอากาศในไทยทางช่องโมโน 29


title: มือปราบฮาวาย ฤดูกาลที่ 7

text:
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
ฯลฯ


title: กรมพัฒนาสังคมและสวัสดิการ

text: กรมพัฒนาสังคมและสวัสดิการ เป็นหน่วยงานระดับกรม ในสังกัด กระทรวงการพัฒนาสังคมและความมั่นคงของมนุษย์ มีหน้าที่เกี่ยวกับการพัฒนาสังคม การจัดสวัสดิการสังคม การสังคมสงเคราะห์ การคุ้มครองและพิทักษ์สิทธิ และการให้บริการสวัสดิการสังคมแก่คนไร้ที่พึ่ง ผู้ทำการขอทาน สมาชิกนิคมสร้างตนเอง ราษฎรบนพื้นที่สูง และกลุ่มเป้าหมายพิเศษ รวมถึงการส่งเสริมและสนับสนุนการพัฒนาสังคมและการจัดสวัสดิการสังคมโดยการมีส่วนร่วมของ ภาคส่วนต่างๆ ที่เกี่ยวข้อง


title: กรมพัฒนาสังคมและสวัสดิการ

text:
กรมประชาสงเคราะห์ ได้รับการสถาปนาเมื่อวันที่ 1 กันยายน 2483 โดยมี จอมพล ป. พิบูลสงคราม นายกรัฐมนตรี (ในขณะนั้น) เป็นอธิบดีคนแรก โดยในระยะแรกสังกัด สำนักนายกรัฐมนตรี โดยมีหน้าที่ในการจัดสวัสดิการสังคม การสังคมสงเคราะห์ การคุ้มครองและพิทักษ์สิทธิ บริการสวัสดิการสังคมแก่คนไร้ที่พึ่ง
ซึ่งระยะเวลาต่อมา กรมได้ดำเนินการครอบคลุมไปถึง การคุ้มครองสวัสดิภาพเด็ก การป้องกันและปราบปรามการค้าประเวณี และการฟื้นฟูสมรรถภาพคนพิการ รวมไปถึงการสงเคราะห์และพัฒนาชาวเขา


title: กรมพัฒนาสังคมและสวัสดิการ

text: ในเวลาต่อมาเมื่อได้มีการตรา พระราชบัญญัติปรับปรุงกระทรวง ทบวง กรม พ.ศ. 2545 กำหนดให้จัดตั้ง กระทรวงการพัฒนาสังคมและความมั่นคงของมนุษย์ และกำหนดให้แยก กรมประชาสงเคราะห์ ออกมาจาก กระทรวงแรงงานและสวัสดิการสังคม พร้อมกับเปลื่ยนชื่อกรมเป็น กรมพัฒนาสังคมและสวัสดิการ โดยให้โอนภาระและหน้าที่ และ งบประมาณจาก กรมประชาสงเคราะห์ ด้วย


title: กรมพัฒนาสังคมและสวัสดิการ

text: กรมพัฒนาสังคมและสวัสดิการ ได้ย้ายส่วนราชการมาแล้วทั้งหมด 5 ครั้ง โดยเป็นการย้ายตั้งแต่สมัยยังใช้ชื่อ กรมประชาสงเคราะห์:


title: มัลกง

text: มัลกง ฟีลีปี ซิลวา จี โอลีเวย์รา (; เกิดวันที่ 26 กุมภาพันธ์ ค.ศ. 1997) เป็นนักฟุตบอลอาชีพชาวบราซิล ปัจจุบันเล่นให้กับสโมสรบาร์เซโลนาในลาลิกา เขาสามารถเล่นได้ทั้งในตำแหน่งปีกและตำแหน่งกองกลางตัวรุก


title: แขนคนยิงธนู

text: แขนคนยิงธนู () หรือ แขนคนยิงธนู-กระดูกงู (Sagittarius–Carina Arm) เป็นแขนย่อยของกาแล็กซีทางช้างเผือกซึ่งแต่ละแขนมีจุดกำเนิดจากใจกลางกาแล็กซี แล้ววนรอบกาแล็กซีออกเป็นลักษณะรูปก้นหอยแต่ละแขนมีดาวอยู่นับพันล้านดวงและกลุ่มก๊าซนับหมื่นแห่ง


title: แขนคนยิงธนู

text: แขนคนยิงธนูถือเป็นหนึ่งในแขนที่มีการกล่าวถึงมากที่สุดทางดาราศาสตร์ เนื่องจากเป็นที่ตั้งของเมฆโมเลกุลและดาวอ่อนวัยจำนวนมากในบริเวณเอช 2 อาทิ กระจุกดาวเป็ดป่า, เนบิวลาอินทรี, เนบิวลาทะเลสาบ, เมซีเย 18 เป็นต้น


title: รุ้งลาวัลย์ ศรีปฎิมากูร

text: รุ้งลาวัณย์ ศรีปฏิมากูร หรือชื่อในการแสดงว่า รุ้งลาวัลย์ ศรีปฏิมากูร เกิดปีขาล (2493) ชื่อเล่นว่ารุ้ง เป็นนักแสดงอวุโส มีผลงานแสดงภาพยนตร์ไทยตั้งแต่อายุได้ 23 ปี มีพื้นเพที่จังหวัดสมุทรปราการ อ.พระประแดง การศึกษาจบระดับชั้น ม.ศ.3 หรือเทียบเท่า มัธยมศึกษาปีที่ 4 ในยุคปัจจุบันจากโรงเรียนรุจิเสรีวิทยา หลังจากนั้นเข้าเรียนเสริมสวยที่โรงเรียนแอนนา ต่อด้วยเป็นนางงามเดินสายล่ารางวัล ในปี 2514 เธอได้เข้าร่วมประกวดนางสาวไทย ได้เข้าถึงรอบสุดท้าย จนมาสมัครประกวดเทพีสงกรานต์วิสุทธิกษัตริย์ ประจำปี 2515 คว้าตำแหน่งรองอันดับ 1 มาครอง แล้วไปเข้าตาแมวมองจากค่ายหนังค่ายหนึ่ง


title: รุ้งลาวัลย์ ศรีปฎิมากูร

text: เริ่มเข้าวงการ หลังจากลงจากเวทีนางสงกรานต์พร้อมกับมงกุฏได้ไม่ถึงเดือน ก็ได้รับการทาบทามให้ร่วมเป็นนักแสดงหลักในหนังโรงเรื่องสิงห์ใหญ่ แต่โปรเจกต์ก็ต้องเลื่อนออกไปอย่างไม่มีกำหนดจนถึงทุกวันนี้ ด้วยเหตุผลใดไม่เปิดเผย แต่ในช่วงปลายปีเดียวกันบริษัท กรุงสยามภาพยนตร์ จำกัด ได้คัดเลือกเธอรับบทนำในภาพยนตร์ดราม่าสุดหินเรื่องรอยมลทิน กับบทชื่อลั่นทม ที่มีอาชีพหมอนวด แต่ลับหลังต้องค้าประเวณีเพื่อทดแทนพระคุณมารดา โดยแสดงประกบกับสมบัติ เมทะนี ที่กำลังโด่งดังอยู่ในขณะนั้น รอยมลทินกำกับโดยเนรมิต บทภาพยนตร์ดัดแปลงจากบทประพันธ์ของ "ทมยันตี" เข้าโปรแกรมที่โรงภาพยนตร์เพชรรามาวันที่ 22 มีนาคม พ.ศ. 2517 ผลตอบรับจากผู้ชมดีมาก ได้ทั้งรายได้ และคำวิจารณ์ในทางบวก ส่งผลให้เธอมีงานภาพยนตร์เข้ามาอย่างต่อเนื่อง ภายใต้ชื่อในเครดิตว่า รุ้งลาวัลย์ ศรีปฏิมากูร รุ้งลาวัณย์ ศรีปฏิมากูร รุ้งลาวัลย์ ศรีปฏิมากูล และ รุ้งลาวัลย์ ศรีปฏิมากูร และขณะถ่ายทำภาพยนตร์เรื่องรอยมลทิน ชนะ คราประยูร ผู้กำกับภาพยนตร์สาวสิบเจ็ด ก็มายื่นบทนำหญิงเรื่องสาวสิบเจ็ดให้เธอ เป็นภาพยนตร์เรื่องที่สองในชีวิตของเธอที่ประสบความสำเร็จด้านรายได้อย่างท่วมท้น จนสินค้าต่างๆ ติดต่อเธอไปเป็นพรีเซนเตอร์มากมาย ทั้งภาพนิ่งและภาพยนตร์โฆษณา เช่นผงซักฟอกบรีส ผงซักฟอกแฟ้บ และเครื่องใช้ไฟฟ้าโตชิบา ฟิลิปส์ ชาร์ป คอร์ปอเรชั่น เป็นต้น หลังจากคลอดลูกสาว งานภาพยนตร์ของเธอก็ลดลงจนไม่มีในที่สุด ในภายหลังเธอรับงานแสดงละครสั้นทางทีวี เช่น บันทึกกรรม ฟ้ามีตา เป็นต่อ และละครเวทีต่างๆ เป็นต้น ปัจจุบันรุ้งเป็นเจ้าของบริษัท บัวปฏิมา จำกัด ทำธุรกิจเกี่ยวกับผลิตภัณฑ์บำรุงผิวในแบบขายตรง และทำขนมไทยใบตอง ซาลาเปา บัตเตอร์เค้ก ส่งขายเป็นรายได้เสริม


title: รุ้งลาวัลย์ ศรีปฎิมากูร

text: รุ้งลาวัลย์ ศรีปฎิมากูร เป็นซิงเกิลมัม มีลูกสาวคนเดียวชื่อ พลอยชมพู ศรีปฏิมากูร ชื่อเล่น พลอย อายุ 34 ปี เรียนจบด้านศิลปะการแสดง


title: พัญสร

text:
เพ็ญสิริ เศวตวิหารี นักเขียนบทละครโทรทัศน์ค่ายเป่าจินจง นามปากกาที่ใช้ ได้แก่ พัญสร / แกมบรรจง / ษรสิริ / หนึ่งในทีม เป่ากุ้ย
มีผลงานละครโทรทัศน์เป็นที่รู้จักกันดี ได้แก่ ละครเรื่อง คุณชาย , แม่อายสะอื้น , สงครามดอกรัก , สายน้ำสามชีวิต , บุญผ่อง , มุกเหลี่ยมเพชร , เพลิงฉิมพลี , ไข่มุกมังกรไฟ และอีกมากมาย


title: พัญสร

text: ศึกษาระดับปริญญาตรีที่ ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย และระดับปริญญาโทที่ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย


title: โปรวินเชียลลีก ดิวิชัน 2 ฤดูกาล 2548

text: โปรวินเชียลลีก ดิวิชัน 2 ฤดูกาล 2548 หรือที่รู้จักกันในนาม โปรลีก 2 เป็นการแข่งขัน โปรลีก 2 ครั้งที่สอง โดยประกอบด้วย 10 จังหวัดมาร่วมทำการแข่งขัน คือ ทีมที่ตกชั้นจาก โปรลีก 2547 จำนวน 2 ทีมและทีมจังหวัดที่ชนะเลิศและรองชนะเลิศ รอบคัดเลือกทั้ง 5 ภาค คือ ภาคเหนือ, ภาคอีสาน, ภาคใต้, ภาคกลาง, และ ภาคตะวันออก จากนั้นแบ่งเป็น 2 กลุ่ม โดยจัดการแข่งขันภายใต้การดูแลของ การกีฬาแห่งประเทศไทย


title: โปรวินเชียลลีก ดิวิชัน 2 ฤดูกาล 2548

text: ในฤดูกาลนี้ ฝ่ายจัดการแข่งขัน ได้มีการปรับกฎการเลื่อนชั้น-ตกชั้น โดยให้มีทีมเลื่อนชั้นทั้งหมด 6 ทีม โดยทีมจังหวัด 3 อันดับแรกของแต่ละกลุ่ม จะเลื่อนชั้นไปเล่นใน โปรลีก ฤดูกาลถัดไป แต่กติกาการแข่งในรอบรองชนะเลิศยังเหมือนเดิมเพื่อให้สอดคล้องกัน โดยยังมีการคัดเลือกทีมจังหวัดทั้งหมด 4 โซนคือ ภาคเหนือ, ภาคอีสาน, ภาคใต้, ภาคกลางและตะวันออก แล้วมารวมกับ ทีมจังหวัดที่ตกชั้น จากนั้นแบ่งเป็น 2 กลุ่ม โดย ฝ่ายจัดการแข่งขัน ได้มอบหมายให้ จังหวัดสกลนคร เป็นเจ้าภาพจัดการแข่งขัน โดยใช้ สนามกีฬาเทศบาลเมืองสกลนคร และ สนามกีฬามหาวิทยาลัยเกษตรศาสตร์ฯ จังหวัดสกลนคร เป็นสนามแข่งขัน


title: โปรวินเชียลลีก ดิวิชัน 2 ฤดูกาล 2548

text: "ชนะเลิศรอบคัดเลือก 100,000 บาท รองชนะเลิศ 60,000 บาท"


title: โปรวินเชียลลีก ดิวิชัน 2 ฤดูกาล 2548

text: "ณ วันที่ 13 พฤษภาคม 2548"


เจ้าชายคอนสแตนติน อเล็กซิออสแห่งกรีซและเดนมาร์ก () ประสูติเมื่อวันที่ 29 ตุลาคม 2541 ณ นิวยอร์ก สหรัฐ ้เป็นพระโอรสพระองค์แรกใน เจ้าชายเปาโลส มกุฎราชกุมารแห่งกรีซ และ เจ้าหญิงมารี-แชนทัล มกุฎราชกุมารีแห่งกรีซ เป็นพระราชนัดดาใน พระเจ้าคอนสแตนตินที่ 2 แห่งกรีซ และ สมเด็จพระราชินีอันเนอ-มารีแห่งกรีซ ทรงเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก และ อิงกริดแห่งสวีเดน สมเด็จพระราชินีแห่งเดนมาร์ก โดยพระองค์ทรงเป็นรัชทายาทลำดับที่ 2 ในการอ้างสิทธิราชบัลลังก์แห่งกรีซถัดจาพระบิดา


title: เจ้าชายคอนสแตนติน อเล็กซิออสแห่งกรีซและเดนมาร์ก

text: พระองค์ทรงได้รับศีจุ่มใน มหาวิหารเซนต์โซเฟียใน ลอนดอน เมื่อวันที่ 15 เมษายน 2542 มีพระบิดาและพระมารดาทูลหัวดังนี้


text: สาเหตุที่พระองค์ทรงมีพระบิดาและพระมารดาทูลหัวเป็นพระประมุขหรือองค์รัชทายาทในราชบัลลังก์ประเทศต่างๆนั้นเนื่องจากประเทศกรีซมีความหวังที่จะฟื้นฟูระบอบกษัตริย์ และถ้าหากทำได้พระองค์จะกลายเป็นสมเด็จพระราชาธิบดีแห่งกรีซพระองค์ต่อไป


text: พระองค์ทรงปฏิบัติพระกรณียากิจในฐานะสมาชิกพระราชวงศ์ อาทิ การเสด็จไปร่วมพระราชพิธี เจ้าชายเฟรเดอริก มกุฎราชกุมารแห่งเดนมาร์ก ผู้เป็นทั้งพระญาติและพระบิดาทูลหัวของพระองค์ ฉลองพระชนมายุครบ 50 พรรษา โดยปัจจุบันพระองค์ทรงศึกษาในมหาวิทยาลัยจอร์จทาวน์ พร้อมกับ เจ้าหญิงมาเรีย-โอลิมเปียแห่งกรีซและเดนมาร์ก พระภคินี


title: โปรวินเชียลลีก ดิวิชัน 2 ฤดูกาล 2549

text: โปรวินเชียลลีก ดิวิชัน 2 ฤดูกาล 2549 หรือที่รู้จักกันในนาม โปรลีก 2 เป็นการแข่งขัน โปรลีก 2 ครั้งที่สาม โดยประกอบด้วย 10 จังหวัดมาร่วมทำการแข่งขัน คือ ทีมจังหวัดที่ชนะเลิศและรองชนะเลิศ รอบคัดเลือกทั้ง 5 ภาค คือ ภาคเหนือ, ภาคอีสาน, ภาคใต้, ภาคกลาง, และ ภาคตะวันออก จากนั้นแบ่งเป็น 2 กลุ่ม โดยจัดการแข่งขันภายใต้การดูแลของ การกีฬาแห่งประเทศไทย


title: โปรวินเชียลลีก ดิวิชัน 2 ฤดูกาล 2549

text: ในฤดูกาลนี้ ฝ่ายจัดการแข่งขัน ได้มีการปรับระเบียบการแข่งขัน โดยทีมที่ตกชั้นจาก โปรลีก 1 2548 ต้องไปร่วมแข่งขันรอบคัดเลือกระดับภาคด้วย ขณะเดียวกัน ฤดูกาลนี้จะเป็นฤดูกาลสุดท้ายที่จะจัดการแข่งขัน โปรลีก 2 เนื่องเพราะได้มีการรวมลีก ระหว่าง ไทยลีก และ โปรลีก โดยที่ทีมจังหวัดชนะเลิศและรองชนะเลิศการแข่งขันในฤดูกาลนี้ จะได้สิทธิ์เลื่อนชั้น ไปทำการแข่งขัน ดิวิชั่น 1 2550 โดยอัตโนมัติ โดยในปีนี้ฝ่ายจัดการแข่งขันฯ ได้มอบหมายให้ จังหวัดสงขลา รับเป็นเจ้าภาพ โดยกำหนดสนามไว้สองสนามคือ สนามกีฬาติณสูลานนท์ และ สนามกีฬากลางมหาวิทยาลัยสงขลานครินทร์ วิทยาเขตหาดใหญ่ เป็นสนามหลัก"ณ วันที่ 1 กันยายน 2549"


title: สงครามพิวนิก

text: สงครามพิวนิก เป็นสงครามสามครั้งระหว่างโรมกับคาร์เธจ เกิดขึ้นระหว่างปี 264 ก่อนคริสตกาลถึงปี 146 ก่อนคริสตกาล คำว่า "พิวนิก" มาจากพิวนิคัส (Punicus) อันเป็นคำที่ใช้เรียกชาวคาร์เธจ ผู้สืบเชื้อสายมาจากชาวฟินีเชีย มูลเหตุหลักของสงครามมาจากการแย่งชิงความเป็นใหญ่เหนือทะเลเมดิเตอร์เรเนียนตะวันตก ซึ่งในขณะนั้นโรมแผ่อิทธิพลไปทั่วคาบสมุทรอิตาลี ในขณะที่คาร์เธจมีกองเรือที่เข้มแข็งที่สุด


title: สงครามพิวนิก

text: สงครามครั้งแรกเริ่มขึ้นในปี 264 ก่อนคริสตกาล เมื่อโรมเข้าแทรกแซงความขัดแย้งบนเกาะซิซิลีของคาร์เธจ ชัยชนะของฝ่ายโรมันในยุทธการที่อากรีเจนตัมทำให้โรมันยึดเกาะซิซิลีไว้ได้เกือบทั้งหมด ต่อมาฝ่ายโรมันซึ่งไม่เคยมีประสบการณ์การรบทางเรือใช้วิธีการรบบนบกที่พวกตนชำนาญเอาชนะคาร์เธจได้ในยุทธนาวีไมไล ฝ่ายคาร์เธจโต้กลับด้วยทหารรับจ้างชาวสปาร์ตาจนสามารถจับตัวมาร์คัส แอทิลิอุส เรกูลุส แม่ทัพฝ่ายโรมันได้ ฝ่ายโรมันจึงล่าถอยไปที่ซิซิลี หลังจากนั้นทั้งสองฝ่ายผลัดกันแพ้ชนะจนในปี 241 ก่อนคริสตกาล ทัพเรือโรมันชนะฝ่ายคาร์เธจที่หมู่เกาะอีกาเดียนทางตะวันตกเฉียงเหนือของซิซิลี ฝ่ายคาร์เธจซึ่งไม่มีกำลังสนับสนุนยอมจำนนและลงนามในสนธิสัญญาลูทาชิอุส ต้องเสียซิซิลีและค่าปฏิกรรมสงครามให้ฝ่ายโรมัน


title: สงครามพิวนิก

text: ปี 240 ก่อนคริสตกาล เกิดสงครามทหารรับจ้าง (Mercenary War) ขึ้นในคาร์เธจ ทำให้คาร์เธจเสียคอร์ซิกาและซาร์ดิเนียให้โรม การเสียเมืองท่าสำคัญทำให้แฮมิลการ์ บาร์กา แม่ทัพชาวคาร์เธจยกทัพไปคาบสมุทรไอบีเรียเพื่อสร้างเมืองใหม่ ก่อนจะล้อมเมืองซากุนตัมของโรม ศึกครั้งนี้ทำให้เกิดสงครามพิวนิกครั้งที่สอง แฮนนิบัล บุตรของแฮมิลการ์ฉวยโอกาสตอนที่โรมกำลังทำสงครามกับชาวอิลีเรียเดินทัพจากไอบีเรีย ข้ามเทือกเขาแอลป์มายังตอนเหนือของอิตาลีและรบชนะในยุทธการที่กันไน ทำให้ทัพคาร์เธจมีโอกาสเข้าใกล้กรุงโรม แต่กำลังที่เหลือน้อยทำให้แฮนนิบัลไม่สามารถบุกเข้ากรุงโรมได้โดยตรง ด้านฝ่ายโรมันนำโดยซิปพิโอ แอฟริกานัสตีโต้ฝ่ายคาร์เธจจนแฮนนิบัลต้องถอนทัพกลับไปยังไอบีเรียและแอฟริกาเหนือ ในปี 202 ก่อนคริสตกาล โรมเอาชนะคาร์เธจในยุทธการที่ซามา ทำให้คาร์เธจยอมแพ้ในปีต่อมา คาร์เธจถูกสั่งให้จ่ายค่าปฏิกรรมสงครามและห้ามทำสงครามโดยปราศจากการยินยอมจากโรม


title: สงครามพิวนิก

text: ปี 151 ก่อนคริสตกาล ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ เหตุการณ์ดังกล่าวทำให้โรมมองว่าคาร์เธจละเมิดสนธิสัญญาและประกาศสงครามครั้งที่สามกับคาร์เธจ คาร์เธจพยายามขอเจรจาแต่ภายหลังยกเลิกเนื่องจากข้อเรียกร้องที่ไม่เป็นธรรมของโรม คาร์เธจสามารถยันทัพโรมันได้ถึงปี 146 ก่อนคริสตกาล ก่อนฝ่ายโรมันจะบุกเข้ากรุงคาร์เธจได้สำเร็จ พวกเขาเผาเมืองและจับชาวเมืองเป็นทาส แล้วผนวกคาร์เธจเป็นจังหวัดแอฟริกา


title: สงครามพิวนิก

text: ชัยชนะของโรมในสงครามพิวนิก รวมถึงการพิชิตมาซิดอนในสงครามมาซิโดเนียและการปราบพระเจ้าแอนทิโอคัสมหาราชในสงครามโรมัน–ซิลูซิด ทำให้โรมกลายเป็นมหาอำนาจเหนือทะเลเมดิเตอร์เรเนียนจนถึงคริสต์ศตวรรษที่ 5


title: การขนส่งสาธารณะในเมโทรมะนิลา

text: การขนส่งสาธารณะในเมโทรมะนิลา ประกอบด้วยรถไฟฟ้ารางเบา, ระบบขนส่งมวลชนเร็ว, รถไฟชานเมือง, รถโดยสารประจำทาง, รถจี๊ปนีย์ และรถแท็กซี และในปี ค.ศ. 2015 ได้มีการเริ่มต้นใช้งานอูเบอร์และแกร็บ ซึ่งให้บริการคล้ายกับแท็กซี


title: การขนส่งสาธารณะในเมโทรมะนิลา

text: ปัจจุบัน (ค.ศ. 2018) มีระบบขนส่งมวลชนเร็วที่ให้บริการอยู่ 2 ระบบใหญ่ ได้แก่ ไลต์เรล และเมโทร


title: การขนส่งสาธารณะในเมโทรมะนิลา

text: ไลต์เรลประกอบด้วยสองเส้นทาง ได้แก่ สาย 1 (สีเขียว) และสาย 2 (สีน้ำเงิน) ในขณะที่เมโทรมีเพียงสายเดียวคือ สาย 3 (สีเหลือง) สถานีรถไฟฟ้าประกอบด้วยสถานีของไลต์เรล 31 แห่ง และสถานีของเมโทร 13 แห่ง ในอนาคตมีโครงการส่วนต่อขยายเพื่อเชื่อมต่อมะนิลากับจังหวัดใกล้เคียง ได้แก่ บูลาคัน, คาบีเต, ลากูนา และรีซัล


title: การขนส่งสาธารณะในเมโทรมะนิลา

text: มะนิลามีบริษัทรถโดยสารหลายแห่งได้แก่ เออร์จอห์นแอนด์อัลมาร์ก, บาคลารันเมโทรลิงก์ และเอซีทรานส์ รถโดยสารส่วนใหญ่ใช้รถยี่ห้ออีซูซุและนิสสัน การเดินรถใช้ระบบจราจรซ้ายมือ


title: สงครามล่ามนุษย์กลายพันธุ์ ฤดูกาลที่ 1

text: สงครามล่ามนุษย์กลายพันธุ์ ฤดูกาลที่ 1 (อังกฤษ: The Gifted Season 1) เป็นละครโทรทัศน์ทริลเลอร์ภาคที่ 1 ในละครชุด สงครามล่ามนุษย์กลายพันธุ์ ซึ่งมีเค้าโครงเรื่องมาจากหนังสือการ์ตูนของมาร์เวลคอมมิกส์ เรื่อง เอ็กซ์เมน ออกอากาศทางช่อง Fox ในสหรัฐอเมริกา ตั้งแต่วันที่ 25 กันยายน ค.ศ. 2016 เป็นตอนแรก ส่วนในไทยจะออกอากาศทางช่อง โมโน 29 และเมื่อละครซีรีส์เรื่องนี้ออกอากาศจบลง ละครเรื่องนี้ออกอากาศต่อจากละครเรื่อง แก๊งมือปราบพิฆาตทรชน ฤดูกาลที่ 2 และเมื่อละครซีรีส์เรื่องนี้ออกอากาศจบลง ละครเรื่องต่อไปที่ออกอากาศต่อคือ พยัคฆ์ร้ายระห่ำโลก ฤดูกาลที่ 2


title: สงครามล่ามนุษย์กลายพันธุ์ ฤดูกาลที่ 1

text: ครอบครัวหนึ่งที่ทำงานให้รัฐบาล ก่อนที่พวกเขาค้นพบว่าลูกๆของพวกเขามีความสามารถที่แปลกประหลาด และกลายเป็นพวกมิวแตนท์หรือมนุษย์กลายพันธุ์ พวกเขาจึงได้ตัดสินใจเข้าร่วมชุมชนใต้ดินของเหล่ามิวแตนท์เพื่อความอยู่รอด จนนำซึ่งการต่อสู้อย่างไม่อาจหลีกเลี่ยงได้


title: สงครามล่ามนุษย์กลายพันธุ์

text: สงครามล่ามนุษย์กลายพันธุ์ () เป็นชุดละครโทรทัศน์จากค่ายมาร์เวลคอมมิกส์ ซึ่งมีเค้าโครงเรื่องมาจากหนังสือการ์ตูนของมาร์เวลคอมมิกส์ เรื่อง เอ็กซ์เมน ออกอากาศทางช่อง Fox ในสหรัฐอเมริกา นำแสดงโดย สตีเฟน โมเยอร์, เอมี่ แอคเคอร์,ฌอน เทล, นาตาลี อลีน ลินด์, เพอร์ซี ไฮเนส-ไวต์, โคบี เบลล์, เจมี ชอง, แบลร์ เรดฟอร์ด, เอมมา ดูมอนต์, สไกเลอร์ ซามูเอลส์, เกรซ กลีย์ ในไทยออกอากาศทางช่อง โมโน 29


title: ไทยแลนด์ก็อตทาเลนต์ ซีซั่นที่ 7

text:
ไทยแลนด์ก็อตทาเลนต์ ซีซัน 7 () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยเวิร์คพอยท์ เอ็นเทอร์เทนเมนท์ ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาผลิตและออกอากาศในประเทศไทย โดยเป็นฤดูกาลที่ 3 ที่นำปุ่มบัซเซอร์สีทอง หรือ Golden Buzzer ซึ่งกรรมการและพิธีกรจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันที และเป็นฤดูกาลแรกที่ออกอากาศทางช่องเวิร์คพอยท์ หลังจาก 6 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 ทั้งหมด ออกอากาศทุกวันจันทร์ เวลา 20:05 - 21:30 น. เริ่มออกอากาศเมื่อวันที่ 6 สิงหาคม พ.ศ. 2561 ต่อจากรายการ เดอะแร็ปเปอร์
ซีซั่นนี้เป็นซีซั่นที่ 3 ที่มีการนำกฎ Golden Buzzer มาใช้ ซึ่งโชว์ที่ได้รับการกดปุ่ม Golden Buzzer จะผ่านเข้าสู่รอบรองชนะเลิศทันที แต่กรรมการสามารถกดปุ่มนี้ได้เพียงท่านละครั้งเท่านั้น และในซีซั่นนี้พิธีกรสามารถกดปุ่มนี้ได้ด้วย


title: ไทยแลนด์ก็อตทาเลนต์ ซีซั่นที่ 7

text:
สัปดาห์ที่ 1 ออกอากาศเมื่อวันที่ 6 สิงหาคม พ.ศ. 2561
สัปดาห์ที่ 2 ออกอากาศเมื่อวันที่ 13 สิงหาคม พ.ศ. 2561
สัปดาห์ที่ 3 ออกอากาศเมื่อวันที่ 20 สิงหาคม พ.ศ. 2561
สัปดาห์ที่ 4 ออกอากาศเมื่อวันที่ 27 สิงหาคม พ.ศ. 2561
สัปดาห์ที่ 5 ออกอากาศเมื่อวันที่ 3 กันยายน พ.ศ. 2561
สัปดาห์ที่ 6 ออกอากาศเมื่อวันที่ 10 กันยายน พ.ศ. 2561
สัปดาห์ที่ 7 ออกอากาศเมื่อวันที่ 17 กันยายน พ.ศ. 2561
สัปดาห์ที่ 8 ออกอากาศเมื่อวันที่ 24 กันยายน พ.ศ. 2561
สัปดาห์ที่ 9 ออกอากาศเมื่อวันที่ 1 ตุลาคม พ.ศ. 2561


title: ไทยแลนด์ก็อตทาเลนต์ ซีซั่นที่ 7

text: สัปดาห์ที่ 10 ออกอากาศเมื่อวันที่ 8 ตุลาคม พ.ศ. 2561


title: ไทยแลนด์ก็อตทาเลนต์ ซีซั่นที่ 7

text: รอบรองชนะเลิศแข่งขัน 4 สัปดาห์ สัปดาห์ละ 5 ทีม โดยทีมที่กรรมการคัดเลือก 1 ทีม และทีมที่ได้ผลโหวตสูงสุดจากผู้ชมทางบ้านอีก 1 ทีม เข้าสู่รอบชิงชนะเลิศ โดยซีซั่นนี้เป็นครั้งแรกที่กูเกิล แอสซิสเทนต์ มีส่วนร่วมในการโหวตของผู้ชมทางบ้าน


title: ไทยแลนด์ก็อตทาเลนต์ ซีซั่นที่ 7

text: รอบรองชนะเลิศสัปดาห์ที่ 1 ออกอากาศเมื่อวันที่ 15 ตุลาคม พ.ศ. 2561


title: ไทยแลนด์ก็อตทาเลนต์ ซีซั่นที่ 7

text: รอบรองชนะเลิศสัปดาห์ที่ 2 ออกอากาศเมื่อวันที่ 22 ตุลาคม พ.ศ. 2561รอบรองชนะเลิศสัปดาห์ที่ 3 ออกอากาศเมื่อวันที่ 29 ตุลาคม พ.ศ. 2561รอบรองชนะเลิศสัปดาห์ที่ 4 ออกอากาศเมื่อวันที่ 5 พฤศจิกายน พ.ศ. 2561รอบชิงชนะเลิศ ออกอากาศเมื่อวันที่ 12 พฤศจิกายน พ.ศ. 2561 เป็นการถ่ายทอดสดการแข่งขันของ 8 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาปกติของรายการ และจะเปิดโหวตแบบปกติ จนกระทั่งแสดงจนครบแล้วจึงปิดโหวตและประกาศผู้ชนะทันที


เจ้าชายอาชิเลียส-อันเดรียสแห่งกรีซและเดนมาร์ก () ประสูติเมื่อวันที่ 12 สิงหาคม 2543 ณ นิวยอร์ก สหรัฐ ้เป็นพระโอรสพระองค์ที่ 2 ใน เจ้าชายเปาโลส มกุฎราชกุมารแห่งกรีซ และ เจ้าหญิงมารี-แชนทัล มกุฎราชกุมารีแห่งกรีซ เป็นพระราชนัดดาใน พระเจ้าคอนสแตนตินที่ 2 แห่งกรีซ และ สมเด็จพระราชินีอันเนอ-มารีแห่งกรีซ ทรงเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก และ อิงกริดแห่งสวีเดน สมเด็จพระราชินีแห่งเดนมาร์ก โดยพระองค์ทรงเป็นรัชทายาทลำดับที่ 3 ในการอ้างสิทธิราชบัลลังก์แห่งกรีซถัดจาพระบิดาและพระเชษฐา พระองคืเข้ารับพิธีจุ่มศีล ณ วิหารเซนต์โซเฟียเช่นเดียวกับพระเชษฐา เมื่อวันที่ 7 มิถุนายน 2544 โดยพระองค์ทรงเติบโตมาในลอนดอน จนกระทั่งปี 2547 ครองครัวของพระองค์เสด็จไปประทับร่วมกับพระอัยกาและพระอัยยิกา และได้ย้ายไปประทับ ณ นิวยอร์ก เนื่องจาก เจ้าชายคอนสแตนติน อเล็กซิออสแห่งกรีซและเดนมาร์ก พระเชษฐา ทรงเข้าเรียน ณ มหาวิทยาลัยจอร์จทาวน์ และในปี 2560 พระองค์ได้เป็นแขกรับเชิญในรายการหนึ่งของสหรัฐ


title: ดับเบิลยูดับเบิลยูอี อีโวลูชัน

text: ดับเบิลยูดับเบิลยูอี อีโวลูชัน (WWE Evolution) เป็นรายการเพย์-เพอร์-วิวมวยปล้ำอาชีพ (PPV) และทาง WWE Network จัดโดย WWE สำหรับค่าย Raw, SmackDown, NXT และ NXT UK มีกำหนดจัดวันที่ 28 ตุลาคม 2018 ที่สนาม Nassau Veterans Memorial Coliseum ในเมือง Uniondale, New York เป็นเพย์-เพอร์-วิวครั้งแรกในประวัติศาสตร์ WWE ที่ประกอบด้วยแมตช์การปล้ำของผู้หญิงทั้งหมด


title: ดับเบิลยูดับเบิลยูอี อีโวลูชัน

text: แชมป์หญิงทั้งหมดของ WWE จะมีการป้องกันในศึกนี้ นอกจากนี้ยังมีรอบชิงชนะเลิศของทัวร์นาเมนต์ 2018 Mae Young Classic ศึกนี้ได้รับการประกาศเมื่อวันที่ 23 กรกฎาคม 2018 ในตอนของ "Raw"


title: ดับเบิลยูดับเบิลยูอี อีโวลูชัน

text: ค่าย


title: นักสู้เทวดา

text: นักสู้เทวดา เป็นละครโทรทัศน์แนว แฟนตาซี-แอ็คชั่น-โรแมนติก-ดราม่า-คอมเมดี้ ของค่าย STEP POWER 3 จำกัด โดยผู้จัด อุ๊ พัชนี จารุจินดา ดัดแปลงจากนวนิยาย นักเลงเทวดา บทประพันธ์โดย พนา ภาณุมาศ บทโทรทัศน์โดย นักเขียนเรืองแสง กำกับการแสดงโดย กษาปส์ สัมมาบัตท์ นำแสดงโดย ปรมะ อิ่มอโนทัย, กัญญ์ณรัณ วงศ์ขจรไกล ออกอากาศทุกวันจันทร์ - พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 เริ่มตอนแรกวันจันทร์ที่ 23 กรกฎาคม พ.ศ. 2561 – วันพฤหัสบดีที่ 23 สิงหาคม พ.ศ. 2561 ต่อจากละครเรื่องบุพเพสันนิวาส


title: สลักจิตร เทียนหิรัญ

text:
สลักจิตร เทียนหิรัญ หรือ "ใบ้จอมศอกกลับ" เป็นอดีตนักมวยดัง ที่มีเอกลักษณ์ในการใช้แม่ไม้มวยไทย ในการต่อสู้กับคู่ต่อสู้ ไฟท์ที่เป็นภาพจำ และอยู่ในความทรงจำของแฟนมวยไทยอาชีพ คือการเอาชนะน็อค โดยใช้แม่ไม้มวยไทย "ศอกกลับ" นักมวยชื่อดังค่าตัวสูงในขณะนั้นอย่าง "นกน้อย รังนักไทย" ได้ที่เวทีมวยช่อง 7 สี และที่สำคัญถือว่าเป็นผู้ที่ไม่สามารถพูดได้ จึงมีฉายาในวงการมวยในขณะนั้นว่า "ใบ้" นอกจากนี้ยังมีเอกลักษณ์ในเรื่องท่าไหว้ครู จนเป็นที่รู้กันว่า เป็นต้นตำรับไหว้ครู "ท่าทอดแห"
สลักจิตร เทียนหิรัญ หรือ "ใบ้จอมศอกกลับ" มีชื่อจริงว่า นายกรี สังข์บัวแก้ว (พ.ศ.2499-2561) เป็นชาวคลองกระจง จังหวัดสุโขทัย ในวัยหนุ่มได้เคยใช้ชีวิตต่อยมวยไทยอาชีพ เป็นเวลาหลายปี จนกระทั่งมีชื่อเสียงและเป็นที่กล่าวขวัญถึง เมื่อเลิกจากอาชีพชกมวย ก็ไปประกอบอาชีพ และใช้ชีวิตปกติที่บ้านเกิด คือจังหวัดสุโขทัย จนกระทั่งมาเป็นข่าวอีกครั้งด้วยอุบัตเหตุ ตกน้ำเสียชีวิต ในวัย 62 ปี ถูกกระแสน้ำยมพัดร่างจมหาย ขณะดำน้ำงมแหจับปลา บริเวณฝายยางลำน้ำยม หมู่ 4 ต.คลองกระจง อ.สวรรคโลก จ.สุโขทัย ตั้งแต่เมื่อเวลา 01.30 น. วันที่ 20 ก.ค. 61 ดังปรากฏเป็นภาพข่าวถึงอุบัตเหตุ ว่า พบแล้วศพอดีตนักมวยดังถูกกระแสน้ำพัดจมหายขณะจมแหหาปลา


title: ชมพูสิริน

text: ชมพูสิริน หรือ เทียนสิรินธร ( Triboun & Suksathan) เป็นพรรณไม้วงศ์เทียน ที่ค้นพบชนิดใหม่ของโลก ในปี พ.ศ. 2552 ที่มีอยู่แห่งเดียวในโลกเป็นพืชถิ่นเดียวของไทย พบเฉพาะทางภาคใต้ที่ จ.กระบี่ และ จ.สุราษฎร์ธานี ขึ้นตามหน้าผาหินปูน ระดับความสูง 20-150 เมตร ค้นพบโดย ดร.ปราโมทย์ ไตรบุญ ผู้อำนวยการ สถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย


title: ชมพูสิริน

text: ชมพูสิริน สำรวจพบโดย ดร.ปราโมทย์ ไตรบุญ นักวิชาการเกษตรชำนาญการจากกรมวิชาการเกษตร (ในขณะสำรวจพบ) และ ดร.ปิยเกษตร สุขสถาน นักพฤกษศาสตร์จากองค์การสวนพฤกษศาสตร์ (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระเทพรัตนราชสุดาฯ สยามบรมราชกุมารี เพื่อเทิดพระเกียรติในโอกาสมหามงคลเฉลิมพระชนมายุ 55 พรรษา 2 เมษายน พ.ศ. 2553 อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “ชมพูสิริน” ตามสีชมพูของดอกไม้ และได้ตีพิมพ์ในวารสาร Garden's Bullitin Singapore 61(1): 174. 2009. การตีพิมพ์ในวารสารเพื่อยืนยัน พืชพันธุ์ใหม่ของโลกเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวธินต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์เทียน (Balsaminaceae) ซึ่งจัดทำโดย ดร.ปิยเกษตร สุขสถาน สวนพฤกษศาสตร์สมเด็จพระนางเจ้าสิริกิติ์ องค์การสวนพฤกษศาสตร์แม่ริม เชียงใหม่ และการค้นพบยังมีส่วนร่วมในการจัดทำข้อมูลพรรณพฤกษชาติแห่งประเทศไทยของพืชวงศ์ชาฤๅษี (Gesneriaceae) กับ ดร.เดวิด เจ. มิดเดิลตัน (Dr.David J. Middleton) จาก สวนพฤกษศาสตร์หลวงเอเดนเบิร์ก สก็อตแลนด์ สหราชอาณาจักร (Royal Botanic Garden Edinburgh, Edinburgh, Scotland, United Kingdom) ข้อมูลที่ได้ทำการศึกษาสามารถเป็นพื้นฐานให้เกิดการต่อยอดในงานวิจัยอื่น ๆ อีกมากมาย


title: ชมพูสิริน

text: ไม้ล้มลุก ที่แตกกอออก ซึ่งลำต้นมักห้อยลง อวบน้ำ เกลี้ยง มีนวล ใบเดี่ยว เรียงเวียนสลับ ออกหนาแน่นตามปลายกิ่ง รูปรีหรือรูปไข่ ยาว 3-4 ซม. ปลายใบแหลม เป็นไม้ล้มลุกที่มีความสูงได้ถึง 50 ซม. แตกกอ ลำต้นอวบน้ำทำให้ห้อยลงจากการเกาะที่เขาหินปูน


title: ชมพูสิริน

text: ลักษณะของใบ ใบเรียงเวียนหนาแน่นตามปลายกิ่ง รูปรีหรือรูปไข่ ยาวประมาณ 3-4 ซม. ปลายแหลม โคนใบรูปลิ่มกว้าง กลม หรือคล้ายรูปหัวใจตื้น ๆ ขอบจักห่าง ๆ ปลายจักมีติ่ง มีต่อมใกล้โคนเหนือก้านใบ แผ่นใบค่อนข้างหนา เส้นแขนงใบ 3-6 เส้นในแต่ละข้าง เส้นแขนงใบย่อยไม่ชัดเจน ก้านใบยาวประมาณ 2-7.5 ซม.


title: ชมพูสิริน

text: รูปแบบการออกดอก การออกดอกออกเดี่ยว ๆ หรือเป็นกระจุก 2 ดอก ตามซอกใบใกล้ปลายกิ่ง ก้านดอกยาว 3-6.5 ซม. ใบประดับขนาดเล็กติดใกล้โคนก้านดอก


title: ชมพูสิริน

text: กลีบเลี้ยงมีสีเขียวอ่อน กลีบข้างมี 4 กลีบ คู่นอกเป็นรูปไข่ ยาวประมาณ 6-7 มม. คู่ในแบบกลม ขนาดประมาณ 2 มม. กลีบปากเป็นถุงลึก ที่โค้งเรียวยาว เว้าเป็นเดือย มีความยาวได้ถึง 6 ซม. ดอกมีสีชมพูอมม่วงอ่อน แผ่ออก กลีบปากเป็นรูปไข่กลับกว้าง มีความยาวประมาณ 2 ซม. และกว้างประมาณ 2.5 ซม. โคนมีเขา 1 คู่ ขนาดประมาณ 2 มม. กลีบข้างคู่นอกติดกัน แฉกลึกประมาณ 2 ใน 3 ส่วน คล้ายรูปหัวใจ ยาวประมาณ 2 ซม. กว้างประมาณ 2.5 ซม. กลีบคู่ในรูปไข่กลับ มีความยาวเท่า ๆ กับกลีบคู่นอก แคปซูลเต่งกลาง รูปขอบขนาน และเกลี้ยง


title: ชมพูสิริน

text: ชมพูสิรินหรือเทียนสิรินธร เป็นพืชถิ่นเดียวของไทย สามารถพบได้ที่จังหวัดกระบี่และจังหวัดสุราษฎร์ธานี โดยจะขึ้นตามหน้าผาเขาหินปูน ที่ความสูงถึงประมาณ 200 เมตร


title: เอื้องศรีอาคเนย์

text: เอื้องศรีอาคเนย์ () เป็นกล้วยไม้ดินในวงศ์กล้วยไม้ Orchidaceae กล้วยไม้ขึ้นบนพื้นดินหรือหินปูน มีหัวใต้ดินชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี


title: เส้า เหม่ยฉี

text: เส้า เหม่ยฉี (จีน:邵美琪 ออกตามสำเนียงจีน: Siu Mei Kei) มีชื่อภาษาอังกฤษว่า Maggie Shiu "แม็กกี้ เส้า" เป็นนักแสดงหญิงชาวฮ่องกงที่โด่งดัง มากคนหนึ่ง ด้วยใบหน้าที่สวยคมแบบลูกครึ่ง และบุคลิกที่ดูเป็นสาวทันสมัย ทำให้เธอเป็นที่ชื่นชอบของคนดูละคร ทั้งชายและหญิงมากมาย เธอเข้าเรียนการแสดงที่สถานีโทรทัศน์ทีวีบี ในปีพ.ศ. 2527 มีผลงานเรื่องแรกในปีพ.ศ. 2528 และเริ่มมีชื่อเสียงเป็นที่รู้จัก จากบท "เสี่ยวเจียว" ในเรื่อง "ดาบมังกรหยก" เวอร์ชั่นปีพ.ศ. 2529 แต่จริง ๆ แล้วเธอมามีชื่อเสียงโด่งดังอย่างมากทั่วเอเชียและในประเทศไทย ในช่วงปลายยุค 80s ถึงกลางยุค 90s (ปีพ.ศ. 2531-2537)


title: เส้า เหม่ยฉี

text: ผลงานเธอโดดเด่นมากมายหลายต่อหลายเรื่อง แต่ผลงานที่เป็นที่จดจำมากที่สุดของเธอคือการรับบท "สืออี้หมิง" ในเรื่อง "เลือดเจ้าพ่อ"(พ.ศ. 2533) และบท "จั่นเฉียว" ในเรื่อง "เพื่อนรักเพื่อนแค้น" (พ.ศ. 2534).


title: เส้า เหม่ยฉี

text:
เส้า เหม่ยฉี เป็นนักเรียนศึกษาที่ English Chamber of Commerce หอการค้าเกาลูน และโรงเรียนภาษาอังกฤษแห่ง "เวลลิงตัน"หลังจากเรียนจบ เธอได้เป็นพยาบาลในสำนักงานแพทย์แห่งหนึ่ง
ต่อมาเพื่อนของเธอชวนเธอไปเป็นเพื่อน เพื่อสมัครเข้ารับการฝึกอบรมเป็นนักแสดงของสถานีโทรทัศน์ทีวีบี แต่ครูสอนการแสดงมาเห็นเธอเข้าและสดุดตากับใบหน้าที่งดงามของเธอแแบบลูกครึ่ง จึงขอให้เธอส่งแบบฟอร์มใบสมัครเป็นนักแสดงมาด้วย เป็นผลให้เธอเป็นทั้งพยาบาลและนักแสดงในช่วงแรก
แต่ต่อมาเธอก็ได้ลาออกจากอาชีพพยาบาล มาเป็นนักแสดงอย่างเต็มตัว


title: เส้า เหม่ยฉี

text:
เส้า เหม่ยฉี ก้าวเข้าสู่โรงเรียนสอนการแสดงของสถานีโทรทัศน์ทีวีบี ในปีพ.ศ. 2527 ในรุ่นเดียวกันกับเธอมี เติ้ง ชุ่ยเหวิน, หลี เหม่ยเสียน, กัวฟู่เฉิง และ เฉิน ถิงเหว่ย ในช่วงที่กำลังเรียนการแสดงอยู่ด้วยหน้าตาที่โดดเด่นเหมือนลูกครึ่ง ทำให้เธอได้มีโอกาสได้เล่นมิวสิกวิดีโอเพลง "Love is gone" ของ จาง เซียะโหย่ว ทันที
หลังจากเรียนจบการแสดงที่โรงเรียนสอนการแสดงของสถานีโทรทัศน์ทีวีบี เธอก็ได้เซ็นสัญญาเป็นนักแสดงของ ทีวีบี และเริ่มต้นการเข้าสู่วงการบันเทิงอย่างเต็มตัว


title: เส้า เหม่ยฉี

text:
แรกเริ่มวงการ เพื่อนร่วมรุ่นอย่าง "เติ้ง ชุ่ยเหวิน" ถูกผลักดันให้เป็นนางเอก โดยทันที แต่สำหรับ เธอมักจะได้บทตัวประกอบเสมอ เป็นเพราะหน้าตาและรูปร่างเลือดผสม จึงทำให้เธอดูเหมือนเป็นผู้หญิงต่างชาติ ซึ่งในตอนนั้นหน้าตาแบบลูกครึ่งยังไม่เป็นที่นิยมมากนัก ทีวีบีจึงผลักดันเธอให้รับบทตัวประกอบไปก่อน เพื่อดูผลตอบรับจากผู้ชม ผลงานเรื่องแรกในชีวิตของเธอ เป็นตัวประกอบในละครทีวีเรื่อง "เทพบุตรทรนง" ที่มี เหลียงเฉาเหว่ย และดาราสาวชื่อดัง อง เหม่ยหลิง นำแสดง ส่วนผลงานตัวประกอบที่เด่นๆ ในช่วงแรกของเธอ ตั้งแต่ปีพ.ศ. 2528-2530 อาทิเช่น
ขุนศึกตระกูลหยาง, กำเนิดเจ้าแม่กวนอิม, นางพญาหน้าด่าง, ฮ่องเต้เจ้าสำราญ, ซิกัง จอมพยศ, ค่าแห่งชีวิต, เลือดอำมหิต "The Conspiracy"
แต่บทตัวประกอบที่โดดเด่นและแฟนๆ ชอบมากที่สุดของเธอคือบท "เสี่ยวเจียว" จากเรื่อง "ดาบมังกรหยก ตอน เทพบุตรมังกรฟ้า" ในปีพ.ศ. 2529 ที่มี เหลียง เฉาเหว่ย รับบทเป็น เตียบ่อกี้


title: เส้า เหม่ยฉี

text:
จากผลตอบรับที่ดีของผู้ชมละคร ทำให้ในปีพ.ศ. 2531 เธอเริ่มได้แสดงนำเป็นนางเอกทั้งเรื่อง "ดาวประกาศิต" 《旭日背後》เล่นคู่กับ หลิว เต๋อหัว และเรื่อง ศึกชิงบัลลังค์ 《兵權》เล่นคู่กับ หลี่หมิง ต่างทำให้เธอมีชื่อเสียงเพิ่มขึ้นมาในระดับหนึ่ง
จนกระทั่งถึงปีพ.ศ. 2532 ละครโทรทัศน์ยอดนิยมเรื่อง "คู่แค้นสายโลหิต" ได้ทำให้เธอได้รับความนิยมเพิ่มสูงขึ้นเป็นอย่างมาก ในการเล่น กับ "เวินเจ้าหลุน" ในบท "เจ้า เจี่ยหมิ่น" ถึงแม้ละครเรื่องนี้เธอจะไม่ได้รับบทเป็นนางเอก แต่บทที่เธอได้รับนั้นกลับโดดเด่นและทำให้ผู้ชมละคร สงสารตัวละครตัวนี้มาก โดยเฉพาะกับฉากที่เธอถูกฆาตกรรมโดยการถูกผลักตกรถไฟจากคนรักของเธอ ซึ่งทำให้ผู้ชมละครในตอนนั้นจำนวนมากลืมไม่ลงกับฉากนี้ และยังเป็นหนึ่งในฉากของละครเรื่องนี้ที่ถูกพูดถึงเป็นอย่างมากในตอนที่ออกฉาย และละครเรื่องนี้ก็ทำให้ทั้งเธอ, หลิวเจียหลิง และ โจว ไห่เม่ย โด่งดังเป็นอย่างมาก


title: เส้า เหม่ยฉี

text: ตั้งแต่นั้นเป็นต้นมา เธอกลายเป็นนักแสดงหญิงอันดับต้น ๆ ของสถานีโทรทัศน์ทีวีบี และได้มีโอกาสนำแสดงในซีรีส์ทีวีหลายต่อหลายเรื่อง ด้วยความที่เธอมีโครงหน้าที่ชัดเจนแบบลูกครึ่ง และมีสายตาที่ลึก รวมถึงรูปลักษณ์ภายนอกแบบสาวตะวันตกเล็กน้อย เธอจึงมีภาพลักษณ์ทั้งแบบสาวสมัยใหม่และร่วมสมัย ทำให้เธอถูกเรียกจากแฟนๆละครว่า "Little Jenny"


title: เส้า เหม่ยฉี

text: ในปีพ.ศ. 2533 ละครเรื่อง "เลือดเจ้าพ่อ" ได้ออนแอร์ และทำให้ เส้าเหม่ยฉี โด่งดังเป็นอย่างมาก กับบทนักข่าวสาว เล่นประกบคู่กับ "เวิน เจ้าหลุน" ทำให้ทั้งสองกลายเป็น "คู่ขวัญแห่งปี" ในช่วงต้นยุค 90s ทันที บทบาทในเรื่องนี้ทำให้เธอมีภาพลักษณ์เป็นหญิงสาวที่รักอิสระและทันสมัย รวมทั้งแฟชั่นการแต่งตัวและทรงผมซอยสั้นของเธอ ทำให้ผู้หญิงฮ่องกงหลายคนในตอนนั้น ต่างตัดผมสั้นและแต่งตัวเลียนแบบเธอ


title: เส้า เหม่ยฉี

text: ปีต่อมาพ.ศ. 2534 เนื่องจากความสำเร็จเป็นอย่างสูงของละคร "เพื่อนรักเพื่อนแค้น" เป็นช่วงที่ เส้าเหม่ยฉี ได้รับความนิยมถึงจุดสูงสุดในอาชีพของการเป็นนักแสดงของเธอ และยังได้รับคำชมว่า เป็นผลงานที่ดีที่สุดของเธออีกด้วย ทำให้ในปีนั้น เธอคว้ารางวัล "นักแสดงยอดนิยมสูงสุดประจำปี" Top 10 TV Artists (อันดับหนึ่ง) ของงานรางวัล TV Awards 1991 มาครองได้สำเร็จ


title: เส้า เหม่ยฉี

text: ในช่วงปีพ.ศ. 2535-2537 ชื่อเสียงของเธอยังคงได้รับความนิยมต่อเนื่อง และยังคงเป็นดาราหญิงเบอร์ต้น ๆ ของสถานีโทรทัศน์ทีวีบีอยู่ ผลงานเด่น ๆ ของเธอในช่วงนี้ อาทิเช่นละครเรื่องประกาศิตเพชรฆาตสาว《藍色風暴》, สายเลือดอำมหิต《龍的天空》, มือปราบมังกรโหด《九反威龍》,จ้าวพยัคฆ์เซี่ยงไฮ้ 《梟情》และ ไฟอารมณ์ 《第三類法庭》.


title: เส้า เหม่ยฉี

text: ในปีพ ศ. 2537 หลังจากละครเรื่อง "ไฟอารมณ์" 《第三類法庭》 ชื่อเสียงของเธอก็เริ่มลดลงไปเรื่อยๆ โดยในช่วงนี้เธอจะไปดังในทางข่าวฉาวเรื่องส่วนตัวและเรื่องความรักของเธอมากกว่าดังทางด้านละคร โดยในช่วงนี้เธอซูบผอมเป็นอย่างมาก จนมีข่าวว่าเธอมีปัญหาสุขภาพเป็น แอลกอฮอล์ลิซึ่ม ติดเหล้าอย่างหนัก และยังเกิดปัญหาขัดแย้งกับผู้จัดการส่วนตัวอีกด้วย แต่ต่อมาเธอตัดสินใจเข้าทำการรักษาและพักฟื้น และยังคงรับงานแสดงบ้าง เป็นช่วง ๆ แต่ไม่สามารถแสดงละครได้อย่างเต็มที จนกระทั่งเธอรักษาตัวหายและพร้อมที่จะกลับเข้ามาวงการบันเทิงอย่างเต็มที่อีกครั้ง


title: เส้า เหม่ยฉี

text: แต่น่าเสียดายที่ในช่วงปีพ.ศ. 2538 เธอไม่สามารถกลับมาโด่งดังได้อีกครั้ง เพราะช่วงนั้นมีการเกิดขึ้นของดาราใหม่มากมาย อาทิเช่น เฉินฮุ่ยซัน, จางเข่ออี้, ไช่เส้าเฟิน, หวีซือมั่น,กัวเข่ออิง และ กัวอ้ายหมิง ตลอดจนอายุที่มากขึ้นของเธอ และปัญหาส่วนตัวเรื่องอื่น ๆ อีกทั้งบทบาทของเธอที่ได้รับ ก็ไม่โดดเด่นเหมือนในอดีต ทำให้จากดาราหญิงเบอร์ต้น ๆ ของสถานีโทรทัศน์ทีวีบี กลายมาเป็น นักแสดงหญิงเบอร์รอง ๆ แต่ถึงกระนั้นเธอก็ไม่เคยบ่นและยังคงเล่นละครทีวี ออกมาให้ผู้ชมได้ดูอย่างต่อเนื่องจนถึงปัจจุบัน.


title: เส้า เหม่ยฉี

text: ปัจจุบันเธอยังคงรับงานแสดงทั้งละครโทรทัศน์และภาพยนตร์ อยู่ และมีผลงานมากมายที่ได้รับรางวัล ถึงแม้จะไม่โด่งดัง เหมือนในอดีตก็ตาม แต่เธอก็ถูกจดจำในฐานะ หนึ่งใน อดีตนักแสดงหญิงชาวฮ่องกงที่มีชื่อเสียงเป็นอย่างมาก.


title: เส้า เหม่ยฉี

text: เป็นที่รู้ดีกันว่า เส้าเหม่ยฉี และ เจิ้งอี้เจี้ยน เป็นคู่รักที่มีผู้คนสนใจมากคู่หนึ่งในช่วงยุค 90s


title: เส้า เหม่ยฉี

text:
ทั้งคู่เจอกันที่ "สถานีโทรทัศน์ทีวีบี" ในปีพ.ศ. 2535 ซึ่งตอนนั้น เจิ้งอี้เจี้ยนเพิ่งเข้าวงการมาได้ไม่นาน และยังไม่ดังมาก ทำรายการทีวีอยู่ ส่วนเส้าเหม่ยฉี มีชื่อเสียงโด่งดังแล้ว
หลังจากนั้นทั้งเธอและเขาก็เริ่มออกเดทและเปิดเผยต่อสาธารณะชนว่าเป็นแฟนกัน เจิ้งอวี้เจี้ยนอ่อนกว่าเธอประมาณ 2 ปี ถึงแม้จะต่างวัยกันบ้างเล็กน้อย แต่แฟน ๆ ละครส่วนใหญ่ก็ยอมรับ ความรักของทั้งคู่โด่งดังมาก ไม่ว่าทั้งคู่จะไปปรากฏตัวที่ไหน ก็จะเป็นที่สนใจของบรรดาสื่อต่างๆ อยู่เสมอ ด้วยความเป็นคู่รักที่มีผู้คนมากมายให้ความสนใจ บริษัท "ทีวีบี" ก็เลยจับทั้งคู่ให้มาแสดงละครร่วมกันในเรื่อง "มือปราบมังกรโหด" อีกด้วย


title: เส้า เหม่ยฉี

text: จนกระทั่งความรักของทั้งคู่เข้าสู่ปีที่ 7 จู่ ๆ ทั้งสองได้ตัดสินใจเลิกกันในปีพ.ศ. 2542 สาเหตุเพราะฝ่ายชายพบรักใหม่ กับนักร้อง-นักแสดงสาวรุ่นน้อง "เหลียงหย่งฉี" (Gigi Leung) ที่เข้ามาเป็นมือที่สาม สุดท้ายความรักก็ต้องจบลงแบบค่อนข้างจะอื้อฉาว เพราะสื่อและแฟนๆ ส่วนใหญ่เชื่อว่า เจิ้งอี้เจี้ยน ได้นอกใจ เส้าเหม่ยฉี ไปหานักแสดงสาว เหลียงหย่งฉี จนกลายเป็นประเด็นรักสามเส้าที่เป็นข่าวใหญ่มากในวงการบันเทิงฮ่องกงในตอนนั้น


title: เส้า เหม่ยฉี

text: ต่อมาในปีพ.ศ. 2556 หลังจากโสดมานาน เส้าเหม่ยฉี ก็มีข่าวว่าพบรักกับนักแสดงรุ่นน้องที่อ่อนกว่าเธอเกือบ 10ปีอย่าง "ซือจู่หนาน" ความรักของทั้งสองเริ่มต้นจากความสัมพันธ์ในฐานะเพื่อนร่วมงานที่ เส้าเหม่ยฉี กับ ซือจู่หนาน ได้ร่วมแสดงในภาพยนตร์ชุดเรื่อง "ทีมพิฆาตอาชญากรรม" (Tactical Unit – Comrades in Arm) ของผู้กำกับ ตู้ฉีฟง ด้วยกันเมื่อปีพ.ศ. 2552 หลังจากนั้นจึงเริ่มคบหาดูใจกันมานานถึง 4 ปีแล้ว โดยฝ่ายหญิงได้ออกมายอมรับว่า ได้คบกับฝ่ายชายมาตั้งแต่ปีพ.ศ. 2552 แต่เพิ่งจะมาเป็นข่าว แล้วฝ่ายชายก็ได้ย้ายเข้าไปอยู่ที่บ้านของดาราสาวแล้วเช่นกัน และเมื่อปีที่พ.ศ. 2557 ก็มีข่าวลือว่าทั้งคู่จะแต่งงานกัน แต่นั้นก็เป็นเพียงข่าวลือ


title: เส้า เหม่ยฉี

text: จนกระทั่งในปีพ.ศ. 2558 เส้าเหม่ยฉีได้ประกาศยุติความสัมพันธ์ หลังจากคบหากับฝ่ายชายมานานถึง 6 ปี มีข่าวลือว่า สาเหตุเพราะฝ่ายชายมีพฤติกรรมนอกใจ โดยสื่อฮ่องกงอ้างแหล่งข่าววงในว่าสิ่งที่ทำให้ความรักของทั้งคู่ต้องสิ้นสุดลงก็คือ พฤติกรรมนอกใจของฝ่ายชายนั่นเอง โดยข่าวระบุว่าระหว่างที่ เส้าเหม่ยฉี ไปถ่ายหนังที่จีนแผ่นดินใหญ่ ซือจู่หนาน ได้แอบมีความสัมพันธ์กับผู้หญิงคนหนึ่ง ซึ่ง เส้าเหม่ยฉี จับได้และเป็นฝ่ายที่รับไม่ได้จนขอแยกทางเอง แม้ฝ่ายชายจะพยายามง้องอน แต่เธอก็ยืนยันว่าจะไม่เปลี่ยนใจ


title: เส้า เหม่ยฉี

text: อย่างไรก็ตาม ต่อมาทั้ง ซือจู่หนาน กับ เส้าเหม่ยฉี ได้ออกมาแถลงข่าวร่วมกัน เพื่อปฏิเสธข่าวลือต่างๆ ทั้งเรื่องที่ว่าฝ่ายชายนอกใจ หรือข่าวลือว่าการแยกทางกันมีสาเหตุมาจากเรื่องเงิน โดยอดีตคู่รักที่อายุต่างกันถึง 10 ปี ยังบอกว่าพวกเขาจะยังรักษามิตรภาพความเป็นเพื่อนเอาไว้ และจะคอยให้กำลังใจกันต่อไป


title: เส้า เหม่ยฉี

text:
ปัจจุบันเส้าเหม่ยฉี ยังครองตัวเป็นโสด.
นิสัยของเธอ เป็นคนที่ไม่ค่อยชอบที่จะโปรโมตตัวเองมากนัก และไม่ค่อยรู้จักการเข้าหาสื่อ แต่ถึงกระนั้นเธอก็มีข่าวฉาวเรื่องความรักอยู่บ่อยๆ ในมุมมองของเธอ เธออยู่ในวงการเพียงเพื่อแสดง ไม่มีการแข่งขันเพื่อรางวัลหรือชื่อเสียงและความมั่งคั่งสำหรับเธอ ซึ่งน้อยคนนักในวงการที่จะคิดแบบนี้ .


title: เส้า เหม่ยฉี

text: พลิกแฟ้มคดีเด็ด C I B Files นำแสดงโดย หลินเป่าอี้,เส้าเหม่ยฉี,หวังสี่


title: คิม ซ็อง-ฮวัน

text: คิม ซ็อง-ฮวัน (; เกิด 15 ธันวาคม ค.ศ. 1986) เป็นนักฟุตบอลชาวเกาหลีใต้ ปัจจุบันเขาเล่นตำแหน่งกองกลางตัวรับให้กับสโมสรฟุตบอลการท่าเรือในไทยลีก


title: คิม ซ็อง-ฮวัน

text: ในเดือนธันวาคม ค.ศ. 2017 การท่าเรือได้ประกาศคว้าตัวคิม ซ็อง-ฮวัน มาร่วมทีม ต่อมาวันที่ 20 พฤษภาคม ค.ศ. 2018 เขาทำประตูแรกในไทยลีกในนัดที่การท่าเรือเปิดบ้านเอาชนะราชนาวี 7-1


title: มู คานาซากิ

text: มู คานาซากิ () เป็นนักฟุตบอลชาวญี่ปุ่น ปัจจุบันเล่นให้กับซางัน โทซุในเจลีก ดิวิชัน 1


title: มู คานาซากิ

text: เขาลงเล่นนัดแรกให้กับทีมชาติญี่ปุ่นเมื่อวันที่ 20 มกราคม ค.ศ. 2009 ในการแข่งขันเอเชียนคัพ 2011 รอบคัดเลือก นัดที่พบกับเยเมน


title: ช้องเจ้าฟ้า

text: ช้องเจ้าฟ้า () หรือ ("Buxus sirindhorniana" W.K.Soh, von Sternb., Hodk. & J.Parn ) เป็นพรรณไม้ชนิดใหม่ของโลกในวงศ์ Buxaceae ช้องเจ้าฟ้าพบได้ตามเขาหินปูน ตั้งแต่ชายแดนเมียนมา จ.กาญจนบุรี, อุทยานแห่งชาติแจ้ซ้อน จ.ลำปาง, ดอยหลวงเชียงดาว จ.เชียงใหม่ พบได้ง่ายที่สุดที่ดอยหัวหมด อ.อุ้มผาง จ.ตาก ซึ่งเป็นเขาหินปูนที่ผุกร่อน พบครั้งแรกในปี พ.ศ. 2465 โดยหมอคาร์ ผู้ก่อตั้งพิพิธภัณฑ์พืชแห่งแรกในประเทศไทย ปัจจุบันช้องเจ้าฟ้าได้มีการเก็บตัวอย่างโดยเก็บรักษาไว้ที่หอพรรณไม้ สวนพฤกษศาสตร์คิว กรุงลอนดอน สหราชอาณาจักร ทั้งนี้แม้มีการเก็บตัวอย่างมาเกือบ 100 ปี แต่ไม่เคยมีการตีพิมพ์ว่าเป็นพืชชนิดใหม่เนื่องจากนักพฤกษศาสตร์ไม่แน่ใจว่าจัดอยู่ในสกุลใด เพราะปรกติพืชตระกูลช้องจะมีรังไข่ 3 ช่องแต่ช้องเจ้าฟ้ามีรังไข่แค่ 2 ช่อง เมื่อได้ศึกษาในระดับชีวโมเลกุลยืนยันได้ว่าช้องเจ้าฟ้าอยู่ในสกุลช้อง นายสมราน สุดดี นักวิทยาศาสตร์ชำนาญการพิเศษ ได้ตีพิมพ์ในวารสาร Nordic Journal of Botany เล่มที่ 32(4) หน้า 452 - 458 ปี 2014 โดยช้องเจ้าฟ้าจัดอยู่ในสกุล sirindhorniana ชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี


title: ไอยริศ

text: ไอยริศ ( Triboun & Keerat.) เป็นพรรณไม้ในวงศ์ขิง(Zingiberaceae) ค้นพบในปี พ.ศ. 2550 ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนในเขตอำเภอหนองหินและอำเภอผาขาว จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ดร.ปราโมทย์ ไตรบุญ ผู้อำนวยการ สถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย


title: ไอยริศ

text: เป็นไม้ล้มลุกหลายฤดู ลำต้นเป็นเหง้ากลม รากสะสมอาหารทรงกระบอก1 – 3 ราก เนื้อในสีเหลือง มีกลิ่นเช่นเดียวกับขิง มีลำต้นส่วนเหนือดินแตกกอ 3 – 6 ยอด แต่ละยอดยาว 40 – 70 ซม. มี 5 – 12 ใบ


title: ไอยริศ

text:
ใบเป็นใบเดี่ยว เรียงสลับระนาบเดียว แผ่นใบรูปขอบขนาน กว้าง 3.5 – 4.5 เซนติเมตร ยาว 8 – 14 เซนติเมตร ปลายแหลม โคนสอบรูปลิ่ม
ผิวใบเกลี้ยงทั้งสองด้าน ลิ้นใบสีแดง ยาว 7 – 8 มิลลิเมตร แยกเป็น 2 แฉกอิสระก้านใบยาว 3 – 6 มิลลิเมตร


title: ไอยริศ

text:
ช่อดอกเป็นช่อเชิงลด เกิดที่ปลายลำต้นส่วนเหนือดิน กว้างประมาณ 1 ซม. ยาว 5.5 – 7.5 เซนติเมตร ก้านช่อดอกยาว 1 – 2 เซนติเมตร
ใบประดับสีเขียว มีขอบสีม่วงแดง ใบประดับย่อยขนาดเล็ก กลีบเลี้ยง 3 กลีบ โคนเชื่อมติดกันเป็นหลอด ปลายแยกด้านเดียว ขอบเป็นหยัก 3 แฉก
กลีบดอกสีขาว โคนเชื่อมติดกันเป็นหลอด ปลายแยกเป็น 3 แฉก


title: ไอยริศ

text: เกสรเพศผู้ที่เป็นหมัน 5 อัน สีม่วงเข้มมีลายประสีขาวเปลี่ยนรูปร่างไปมีลักษณะคล้ายกลีบดอก 2 อัน ข้างแยกกัน 3 อัน อยู่ตรงกลาง เชื่อมติดกันเป็นกลีบปาก รูปคล้ายไข่กลับ กว้างและยาวประมาณ 2 เซนติเมตร อับเรณูมี 2 พูยาวประมาณ 1 เซนติเมตร


title: ไอยริศ

text: ผลแบบผลแห้งแตก เมล็ดสีดำรูปกระสวย มีเยื้อหุ้มเมล็ดสีขาว


title: ไอยริศ

text: ไอยริศ สำรวจพบโดย ดร.ปราโมทย์ ไตรบุญ นักวิจัยจากกรมวิชาการเกษตร(ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “ไอยริศ”


title: ไอยริศ

text: ได้ตีพิมพ์ในวารสาร The Thailand Natural History Museum Journal 10(1): 1. 2016. การตีพิมพ์ในวารสารเพื่อยืนยัน พืชพันธุ์ใหม่ของโลกเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ขิง (Zingiberaceae)


title: ไซฟอน

text:
ไซฟอน
เป็นซอฟต์แวร์เสรีและโอเพนซอร์ซเพื่อใช้หลีกเลี่ยงการตรวจพิจารณาทางอินเทอร์เน็ต ซึ่งอาศัยเทคโนโลยีการสื่อสารที่ปลอดภัยและทำให้คลุมเครือรวมทั้งเครือข่ายส่วนตัวเสมือน (วีพีเอ็น), Secure Shell (เอสเอสเอช), และ HTTP/SOCKS Proxy
ไซฟอนจะต่อกับเครือข่ายพร็อกซีเซิร์ฟเวอร์เป็นพัน ๆ ที่กระจายไปทั่วโลกและจัดการบริหารแบบรวมศูนย์ โดยโครงสร้างพื้นฐานส่วนมากจะเป็นบริการแบบกลุ่มเมฆ ซึ่งโดยปี 2015 สามารถให้บริการต่อผู้ใช้ถึง 2 ล้านคนต่อวัน
การสื่อสารจะส่งผ่านพร็อกซีเซิร์ฟเวอร์เพียงเครื่องเดียวเพื่อความรวดเร็วโดยเข้ารหัสลับ ซึ่งทำให้ผู้ให้บริการอินเทอร์เน็ตไม่สามารถตรวจดูข้อมูลการสื่อสารได้
บริษัทอนุญาตให้ใช้โปรแกรมฟรีเป็นการส่วนตัวโดยไม่ให้ใช้เพื่อการค้า แต่ผู้ใช้ก็สามารถติดต่อบริษัทเพื่อรับบริการที่เสียค่าใช้จ่ายได้
ในปี 2011 องค์การนอกภาครัฐฟรีดอมเฮาส์ได้จัดไซฟอนเป็นอุปกรณ์หลีกเลี่ยงการถูกเซ็นเซอร์ทางอินเทอร์เน็ตซึ่งดีเป็นอันดับ 1 เมื่อพิจารณาค่าวัดในแล็บเท่านั้น และดีเป็นอันดับ 2 เมื่อรวมความเห็นของผู้ใช้ในประเทศต่าง ๆ ด้วย


title: ไซฟอน

text: โปรแกรมผู้ใช้มีให้เลือกสำหรับระบบปฏิบัติการยอดนิยมต่าง ๆ และสามารถส่งข้อมูลสำหรับโปรแกรมหลายประเภทรวมทั้งเว็บเบราว์เซอร์ วิดีโอแบบส่งต่อเนื่อง และการส่งข้อมูลของแอ็ปโทรศัพท์มือถือ โปรแกรมออกแบบให้ใช้ง่ายคือสามารถดำเนินงานได้เลยโดยไม่ต้องตั้งค่าอะไร ๆ


title: ไซฟอน

text:
ไซฟอนออกแบบโดยตรงเพื่อช่วยเหลือผู้ใช้ในประเทศที่พิจารณาว่าเป็น "ศัตรูของอินเทอร์เน็ต"
บริษัทไซฟอนเป็นผู้พัฒนาและบำรุงรักษารหัสต้นฉบับ
และยังเป็นผู้ดำเนินการระบบและเทคโนโลยีต่าง ๆ ที่ออกแบบเพื่อให้ผู้ใช้อินเทอร์เน็ตสามารถหลีกเลี่ยงระบบกรองเนื้อหาที่ใช้โดยรัฐบาลเพื่อเซ็นเซอร์อินเทอร์เน็ต


title: ไซฟอน

text:
ไอเดียเบื้องต้นเกี่ยวกับไซฟอนมาจาก Citizen Lab ที่มหาวิทยาลัยโทรอนโต
ในปี 2007 จึงมีการตั้งบริษัทไซฟอนขึ้นต่างหากในรัฐออนแทรีโอ ประเทศแคนาดา เพื่อพัฒนาระบบและเทคโนโลยีโดยยังร่วมมือกับมหาวิทยาลัยในโปรเจ็กต์งานวิจัยต่าง ๆ


title: ไซฟอน

text: ไซฟอนมี 3 รุ่นซึ่งเป็นโปรเจ็กต์โอเพนซอร์ซที่ต่างกันแต่ก็ยังเกี่ยวข้องกัน


title: ไซฟอน

text:
ไซฟอนเป็นอุปกรณ์หลีกเลี่ยงการเซ็นเซอร์ทางอินเทอร์เน็ตที่ใช้เทคโนโลยีเครือข่ายส่วนตัวเสมือน (วีพีเอ็น), Secure Shell (เอสเอสเอช), และ HTTP/SOCKS Proxy
และประกอบด้วยโปรแกรมผู้ใช้/โปรแกรมลูกข่ายบวกกับเครือข่ายเซิฟเวอร์ที่โปรแกรมลูกข่ายสื่อสารด้วย ตราบที่โปรแกรมสามารถติดต่อกับเครือข่ายได้ ก็จะสามารถหลีกเลี่ยงการถูกเซ็นเซอร์ได้
โปรแกรมผู้ใช้จะเรียนรู้เลขที่อยู่ไอพีใหม่ ๆ ของเซิร์ฟเวอร์ภายในเครือข่ายเพื่อให้สามารถหลีกเลี่ยงการถูกบล็อกไม่ให้เข้าถึงเนื้อหาต่าง ๆ ที่อาจถูกเซ็นเซอร์เพิ่มขึ้นเรื่อย ๆ
แม้การสื่อสารจะเข้ารหัสลับและมีการพิสูจน์ตัวจริงของเซิฟเวอร์ แต่ก็ไม่ได้เพิ่มความเป็นส่วนตัวออนไลน์ และไม่ควรพิจารณาว่าเป็นอุปกรณ์เพิ่มความปลอดภัย
อีกทั้งบริษัทก็จะบันทึกข้อมูลการสื่อสารเพื่อจุดประสงค์ต่าง ๆ รวมทั้งการสืบหาปัญหาและการวิเคราะห์การใช้
บริษัทแนะนำให้ใช้ทอร์ถ้าผู้ใช้ต้องการความเป็นส่วนตัว/สภาพนิรนามทางอินเทอร์เน็ต


title: ไซฟอน

text:
ในระบบวินโดวส์ เมื่อเริ่มใช้โปรแกรม โปรแกรมจะเชื่อมกับเครือข่ายเองโดยอัตโนมัติ โดยผู้ใช้สามารถเลือกการเชื่อมต่อแบบวีพีเอ็น (L2TP over IPSec) หรือเอสเอสเอช หรือเอสเอสเอชพลัส
(ซึ่งสื่อสารแบบสร้างความคลุมเครือเพื่อป้องกันการระบุโพรโทคอล โดยเป็นโหมดที่เลือกโดยปริยาย)
เมื่อโปรแกรมติดต่อกับเครือข่ายได้ ก็จะแสดงไอคอนการเชื่อมต่อเป็นสีเขียว


title: ไซฟอน

text: เมื่อใช้ในโหมดวีพีเอ็น การสื่อสารกับอินเทอร์เน็ตทั้งหมดจะส่งผ่านอุโมงค์ที่วิ่งผ่านเครือข่าย ในโหมดเอสเอสเอชหรือเอสเอสเอชพลัส โปรแกรมจะตั้งค่าพร็อกซีของระบบวินโดวส์โดยอัตโนมัติ และโปรแกรมที่ใช้ค่าพร็อกซีเช่นนี้ทั้งหมด (เช่น เว็บเบราว์เซอร์ต่าง ๆ) ก็จะส่งผ่านอุโมงค์เช่นกัน โดยผู้ใช้สามารถเลือกแบ่งส่งการสื่อสารไปยังเซิร์ฟเวอร์นอกประเทศผ่านเครือข่าย แต่ส่งการสื่อสารภายในประเทศไปยังเซิร์ฟเวอร์โดยตรง


title: ไซฟอน

text: เมื่อปิดโปรแกรม โปแกรมจะเลิกการเชื่อมต่อและคืนค่าพร็อกซีของระบบวินโดวส์ให้เหมือนเดิม


title: ไซฟอน

text:
โปรแกรมผู้ใช้เป็นไฟล์ ๆ เดียวที่สามารถดาวน์โหลดและตรวจสอบว่าเป็นของแท้ได้ ในระบบวินโดวส์ ไฟล์ .exe ที่ดาวน์โหลดจะเซ็นชื่อแบบดิจิทัลโดยบริษัท ซึ่งนอกจากระบบวินโดวส์จะตรวจสอบลายเซ็นโดยอัตโนมัติแล้ว ผู้ใช้ก็ยังสามารถตรวจสอบลายเซ็นเองได้ด้วย
เนื่องจากเป็นไฟล์ ๆ เดียว จึงไม่มีการติดตั้งและไม่ต้องถอนการติดตั้ง ผู้ใช้สามารถลบไฟล์ที่ดาวน์โหลดออกได้เลย
ส่วนในระบบแอนดรอยด์ ไฟล์ที่ดาวน์โหลดก็เซ็นชื่อแบบดิจิทัลด้วยเช่นกัน แต่ผู้ใช้อาจต้องใช้อุปกรณ์อื่น ๆ เพื่อตรวจสอบ
ในระบบทั้งสอง อัพเดตของโปรแกรมจะดาวน์โหลดและเช็คความเป็นของแท้โดยอัตโนมัติ
ตราบเท่าที่โปรแกรมที่ดาวน์โหลดเป็นของแท้ จะไม่มีใครสามารถปลอมตัวเป็นเซิฟเวอร์ในเครือข่ายที่โปรแกรมผู้ใช้เชื่อมต่อด้วยได้ เพราะโปรแกรมไม่ได้อาศัย Certificate authority ทั่ว ๆ ไป


title: ไซฟอน

text: ในระบบไอโอเอส ไซฟอนเป็นเพียงเบราวเซอร์ที่ส่งการสื่อสารสำหรับเบราวเซอร์ผ่านเครือข่ายไซฟอน แต่โปรแกรมอื่น ๆ ก็จะคงส่งการสื่อสารผ่านระบบไอโอเอสโดยปกติ


title: ไซฟอน

text: บริษัทจะบันทึกข้อมูลการสื่อสารเพื่อจุดประสงค์ต่าง ๆ รวมทั้ง


title: สำนักงานส่งเสริมเศรษฐกิจดิจิทัล

text: สำนักงานส่งเสริมเศรษฐกิจดิจิทัล มีวัตถุประสงค์เพื่อส่งเสริม และสนับสนุนให้เกิดการพัฒนาอุตสาหกรรมและนวัตกรรมดิจิทัล พัฒนาและส่งเสริมให้เกิดการนำไปใช้เทคโนโลยีดิจิทัลให้เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศ ตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐ ให้ไว้ ณ วันที่ ๒๓ มกราคม พ.ศ. ๒๕๖๐ ปีที่ ๒ ในรัชกาลปัจจุบัน


title: สำนักงานส่งเสริมเศรษฐกิจดิจิทัล

text: สำนักงานส่งเสริมเศรษฐกิจดิจิทัล หรือ depa มีอำนาจหน้าที่ดังต่อไปนี้


title: สำนักงานส่งเสริมเศรษฐกิจดิจิทัล

text: 1.จัดทำแผนยุทธศาสตร์การส่งเสริมเศรษฐกิจดิจิทัลให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม


title: สำนักงานส่งเสริมเศรษฐกิจดิจิทัล

text: 2.ส่งเสริมและสนับสนุนการลงทุนหรือประกอบกิจการเกี่ยวกับอุตสาหกรรมหรือนวัตกรรมดิจิทัล


title: สำนักงานส่งเสริมเศรษฐกิจดิจิทัล

text: 3.ส่งเสริม สนับสนุน และร่วมมือกับบุคคลอื่นในการพัฒนาอุตสาหกรรมหรือนวัตกรรมดิจิทัล


title: สำนักงานส่งเสริมเศรษฐกิจดิจิทัล

text: 4.ส่งเสริม สนับสนุน และดำเนินการเกี่ยวกับการพัฒนาบุคลากรด้านอุตสาหกรรมและนวัตกรรมดิจิทัล


title: สำนักงานส่งเสริมเศรษฐกิจดิจิทัล

text: 5.เสนอแนะ เร่งรัด และติดตามการปรับปรุงแก้ไขกฎหมายหรือกฎระเบียบหรือมาตรการเกี่ยวกับการคุ้มครองทรัพย์สินทางปัญญาของอุตสาหกรรมหรือนวัตกรรมดิจิทัลต่อหน่วยงานที่เกี่ยวข้อง


title: สำนักงานส่งเสริมเศรษฐกิจดิจิทัล

text: 6.ปฏิบัติหน้าที่อื่นตามที่คณะกรรมการ คณะกรรมการเฉพาะด้าน หรือคณะกรรมการกำกับสำนักงานส่งเสริมเศรษฐกิจดิจิทัลมอบหมาย หรือตามที่กฎหมายกำหนด


title: สำนักงานส่งเสริมเศรษฐกิจดิจิทัล

text: 7.ทำความตกลงและร่วมมือกับองค์การหรือหน่วยงานอื่นทั้งภาครัฐและภาคเอกชนทั้งในประเทศและต่างประเทศในกิจการที่เกี่ยวกับการดำเนินการตามวัตถุประสงค์ของสำนักงานส่งเสริม  เศรษฐกิจดิจิทัล


title: สำนักงานส่งเสริมเศรษฐกิจดิจิทัล

text: 8.ถือหุ้น เข้าเป็นหุ้นส่วน หรือเข้าร่วมทุนกับบุคคลอื่นเพื่อให้บรรลุวัตถุประสงค์ของการจัดตั้งหน่วยงานตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐


title: สำนักงานส่งเสริมเศรษฐกิจดิจิทัล

text: การดำเนินการตาม (๒) (๓) (๔) และ (๕) ต้องสอดคล้องกับแผนยุทธศาสตร์การส่งเสริมเศรษฐกิจดิจิทัลและ อุตสาหกรรมหรือนวัตกรรมดิจิทัล ให้หมายความรวมถึงอุตสาหกรรมหรือนวัตกรรมในการใช้เทคโนโลยีดิจิทัลเพื่อสร้างหรือเผยแพร่เนื้อหาผ่านทางสื่อที่เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศด้วย


title: สำนักงานส่งเสริมเศรษฐกิจดิจิทัล

text: สำนักงานส่งเสริมเศรษฐกิจดิจิทัลเป็นหน่วยงานของรัฐมีฐานะเป็นนิติบุคคล และไม่เป็น


title: สำนักงานส่งเสริมเศรษฐกิจดิจิทัล

text: ส่วนราชการตามกฎหมายว่าด้วยระเบียบบริหารราชการแผ่นดิน หรือรัฐวิสาหกิจตามกฎหมายว่าด้วย


title: สำนักงานส่งเสริมเศรษฐกิจดิจิทัล

text: วิธีการงบประมาณหรือกฎหมายอื่น


title: สำนักงานส่งเสริมเศรษฐกิจดิจิทัล

text: เล่ม ๑๓๔ ตอนที่ ๑๐ ก ราชกิจจานุเบกษา ๒๔ มกราคม ๒๕๖๐, หน้า ๑-๒๓.


title: โรคกรดไหลย้อนขึ้นมาที่คอและกล่องเสียง

text:
โรคกรดไหลย้อนขึ้นมาที่คอและกล่องเสียง หรือที่นิยมเรียกกันสั้น ๆ ว่า โรค LPR
(, LPR)
หรือ โรคกรดไหลย้อนออกนอกหลอดอาหาร (, EERD)
หรือ กรดไหลย้อนเงียบ ()
หรือ กรดไหลย้อนออกเหนือหลอดอาหาร ()
เป็นการไหลย้อนของน้ำกรดน้ำย่อยของกระเพาะอาหารซึ่งมีฤทธิ์ระคายเคืองขึ้นไปถึงกล่องเสียงและคอหอยโดยไปกระทบกับทางเดินอาหาร-ลมหายใจส่วนบน
ซึ่งเป็นเหตุของอาการต่าง ๆ เช่น ไอและหายใจเสียงหวีด
โดยบ่อยครั้งสัมพันธ์กับปัญหาอื่น ๆ ที่ศีรษะและคอ เช่น เหมือนมีก้อนในลำคอ กลืนลำบาก
โรคอาจมีบทบาทในความผิดปกติอื่น ๆ รวมทั้งโพรงอากาศอักเสบ, หูชั้นกลางอักเสบ, เยื่อจมูกอักเสบ,
, , มะเร็งกล่องเสียง, แกรนูโลมากล่องเสียง, แผลเปื่อยกล่องเสียง, ,
, การหยุดหายใจขณะหลับเหตุอุดกั้น (), , และเยื่อจมูกและโพรงอากาศอักเสบ
โรคอาจเกิดร่วมกับโรคหืด
ปัจจัยเสี่ยงของโรครวมทั้งเป็นโรคกรดไหลย้อนในหลอดอาหารแบบเรื้อรังหรือแบบมีแผล (), มีเยื่อบุผิวเสี่ยงมะเร็งในหลอดอาหารแบบ Barrett's esophagus, กระเพาะอาหารเลื่อนผ่านกะบังลม (hiatus hernia), โรคหืด, โรคปอดอุดกั้นเรื้อรัง, การหยุดหายใจขณะหลับเหตุอุดกั้น (), โรคอ้วน, การสูบบุหรี่, การดื่มเครื่องดื่มแอลกอฮอล์เป็นต้น
อาการเหนือหลอดอาหารมาจากทางเดินลมหายใจ-ทางเดินอาหารส่วนบนซึ่งถูกกับสิ่งที่ไหลย้อนมาจากกระเพาะอาหาร หรือเป็นการตอบสนองทางรีเฟล็กซ์เนื่องกับเส้นประสาทเวกัสที่จุดชนวนโดยกรดที่ถูกหลอดอาหาร
โดยสิ่งที่อยู่ในกระเพาะอาหารสามารถไหลย้อนขึ้นมาทางหลอดอาหารได้อาจเป็นเพราะหูรูดหลอดอาหารด้านล่างปิดได้ไม่ดี คือคลายตัวบ่อยเกิน บวกกับหูรูดหลอดอาหารด้านบนและหลอดอาหารที่บีบตัวอย่างบกพร่อง


title: โรคกรดไหลย้อนขึ้นมาที่คอและกล่องเสียง

text:
คนไข้โรคนี้อาจต้องทุกข์ทรมานอยู่กับโรคนานเพราะวินิจฉัยได้ยาก เนื่องจากอาการต่าง ๆ ของโรคอาจมีสมุฏฐานอื่น ๆ รวมทั้งการติดเชื้อ การใช้เสียงเกิน ภูมิแพ้ การสูบบุหรี่ การสูดสิ่งที่ทำให้ระคายเคือง การดื่มสุราจัด และการเปลี่ยนแปลงต่าง ๆ ที่ไม่ใช่โรค
นอกจากการสอบอาการแล้ว แพทย์อาจวินิจฉัยโรคโดยการลองรักษาด้วยยา การส่องกล้อง และการวัดความเป็นกรดด่างของหลอดอาหาร แต่สิ่งที่พบด้วยวิธีการตรวจเหล่านี้ บ่อยครั้งไม่ชัดเจนพอให้กำหนดได้ว่า เป็นโรคนี้หรือเป็นโรคอื่น
การรักษาปกติคือให้เปลี่ยนรูปแบบการดำเนินชีวิต การใช้ยายับยั้งการหลั่งกรด หรือบางครั้งการผ่าตัด
การเปลี่ยนวิถีชีวิตอาจรวมไม่นอนในระยะ 2-3 ชม. หลังทานอาหาร, ลดน้ำหนัก, เลี่ยงอาหารบางประเภท, เลิกสูบบุหรี่และหลีกเลี่ยงควันบุหรี่
โรครายงานว่า มีผลต่อประชากรสหรัฐและยุโรประหว่าง 7-30%
แพทย์หูคอจมูกตรวจคนไข้โรคนี้เพิ่มขึ้นถึง 500% ระหว่างปี 1990-2001
และเกิดกับบุคคลที่ออกเสียงลำบากถึง 50%
โรคที่ไม่ได้รักษาอาจเกิดอาการเรื้อรัง เกิดภาวะแทรกซ้อน ทำให้คุณภาพชีวิตด้านสุขภาพทั้งทางกายและจิตใจแย่ลง ทำให้ต้องไปหาแพทย์บ่อย ๆ ทำให้สังคมโดยรวมมีภาระค่าใช้จ่ายสูง และมีผลต่อประสิทธิภาพการทำงานและบุคลิกภาพของคนไข้อย่างสำคัญ


title: โรคกรดไหลย้อนขึ้นมาที่คอและกล่องเสียง

text: แม้ชื่อโรคอาจใช้โดยแลกเปลี่ยนกับโรคกรดไหลย้อน () แต่ก็มีลักษณะของโรค/พยาธิสรีรวิทยา ที่ต่างกัน


title: โรคกรดไหลย้อนขึ้นมาที่คอและกล่องเสียง

text:
อาการเหนือหลอดอาหารมาจากทางเดินลมหายใจ-ทางเดินอาหารส่วนบนซึ่งถูกกับสิ่งที่ไหลย้อนมาจากกระเพาะอาหาร หรือเป็นการตอบสนองทางรีเฟล็กซ์เนื่องกับเส้นประสาทเวกัสที่จุดชนวนโดยกรดที่ถูกหลอดอาหาร
โดยอาการที่สามัญที่สุดก็คือมีเสมหะหรือเมือกในลำคอมาก อาจต้องขับออกบ่อย ๆ, ไอ, เสียงแหบหรือเสียงเปลี่ยน และ อาการอาจไม่เท่ากันทั้งวันโดยทั่วไปจะแย่สุดตอนเช้าและดีขึ้นต่อ ๆ มา
และอาจไม่เท่ากันในอิริยาบถต่าง ๆ เช่น อาจเกิดเมื่อนั่ง ยืน เดิน มากกว่าเมื่อนอนราบ


title: โรคกรดไหลย้อนขึ้นมาที่คอและกล่องเสียง

text:
อาการอื่น ๆ อาจรวมทั้ง คอเจ็บ, กลืนลำบาก, แน่นท้องเหมือนอาหารไม่ย่อย, ไอเรื้อรัง, หายใจเป็นเสียงหวีด,
แสบคอ แสบร้อนช่องปากหรือโคนลิ้นโดยเฉพาะในตอนเช้า, ไอหรือขับเสมหะบ่อย ๆ หลังทานอาหารหรือเอนตัวนอน, สำลักน้ำลายหรือหายใจลำบากตอนกลางคืน ซึ่งกวนการนอน, มีน้ำลายมาก, มีกลิ่นปาก, เรอเปรี้ยว, เรอขม, รู้สึกกรดในกระเพาะไหลย้อนขึ้น, แน่นกลางอก, และอาการโรคภูมิแพ้ที่โพรงจมูกหรือโรคหืดหอบแย่ลง
คนไข้บางคนจะรู้สึกแสบร้อนกลางอก แต่คนอื่น ๆ ก็แทบจะไม่มี เพราะสิ่งที่ไหลย้อนจากกระเพาะไม่อยู่ในหลอดอาหารเป็นเวลานานพอที่จะระคายเคืองเนื้อเยื่อรอบ ๆ
บุคคลที่มีอาการรุนแรงอาจมีเคลือบฟันกร่อน เนื่องจากมีกรดในปากเป็นบางครั้งบางคราว


title: โรคกรดไหลย้อนขึ้นมาที่คอและกล่องเสียง

text:
อนึ่ง โรคยังอจาทำให้ช่องเสียง (vocal tract) อักเสบซึ่งทำให้เสียงแหบ
โดยเสียงแหบพิจารณาว่า เป็นอาการหลักของโรค และสัมพันธ์กับปัญหาความเหนื่อยล้าในการออกเสียง ตึงกระดูกและกล้ามเนื้อ และการกระแทกลมออกเสียง (hard glottal attack)
ซึ่งล้วนอาจทำให้สื่อสารได้อย่างไม่มีประสิทธิภาพ
คนไข้อาจพยายามชดเชยเสียงแหบโดยเกร็งกล้ามเนื้อในช่องเสียง
การเพิ่มการทำงานของกล้ามเนื้อเพื่อตอบสนองต่อการอักเสบเพราะโรคเช่นนี้ อาจนำไปสู่ภาวะที่เรียกว่า การออกเสียงลำบากเพราะกล้ามเนื้อตึง (muscle tension dysphonia) ซึ่งอาจคงสภาพแม้หลังจากเสียงแหบและการอักเสบได้หายไปแล้ว
และอาจต้องอาศัยผู้บำบัดปัญหาทางการพูด-ภาษาเพื่อแก้ปัญหาการชดเชยที่มีผลเสียนี้


title: โรคกรดไหลย้อนขึ้นมาที่คอและกล่องเสียง

text:
ปัญหาการวินิจฉัยโรคนี้ก็คือ อาการต่าง ๆ ไม่จำเพาะพอที่จะกันว่า ไม่ใช่โรคอื่น ๆ งานวิจัยหลายงานพบสหสัมพันธ์ที่ไม่ดีระหว่างอาการของโรค สิ่งที่พบเมื่อส่องกล้องในกล่องเสียง และค่าวัดความเป็นกรดด่างใต้กล่องเสียง
งานวิจัยปี 2002 ได้พัฒนาแบบสอบถามคนไข้ 9 คำถามที่สามารถทำเสร็จได้ภายใน 1 นาที โดยแต่ละคำถามจะตอบให้ค่าตั้งแต่ 0 (ไม่มีปัญหา) จนถึง 5 (ปัญหามากสุด) รวมค่าได้ทั้งหมด 45 คะแนน งานสรุปว่า ผลที่ได้จะคงเส้นคงวาและสมเหตุสมผลถ้าจัดค่าเกิน 13 ว่าเป็นโรค
โดยค่าเกิน 10 จัดว่า อาจเป็นโรค
ผู้พัฒนาเรียกแบบสอบถามนี้ว่า Reflux Symptom Index (RSI)
แบบบอกให้คนไข้กำหนดค่าที่อาการต่าง ๆ เหล่านี้ทำให้เกิดปัญหาในระดับ 0-5 ภายในเดือนที่ผ่านมา คือ


title: โรคกรดไหลย้อนขึ้นมาที่คอและกล่องเสียง

text: อาการที่ทำให้ควรส่งต่อแพทย์เฉพาะทางโดยเร็วเพื่อส่องกล้องดูกล่องเสียงรวมทั้ง


title: โรคกรดไหลย้อนขึ้นมาที่คอและกล่องเสียง

text: โรคอาจก่อภาวะแทรกซ้อนรวมทั้งเสียงแหบ, เสียงเปลี่ยน, ไอเรื้อรัง, เพิ่มความเสี่ยงการเกิดการอักเสบเรื้อรังในโพรงจมูกและโพรงอากาศ, ทำให้คุณภาพชีวิตของผู้ป่วยโรดหืด โรคปอดอุดกั้นเรื้อรัง โรคหยุดหายใจเหตุอุดกลั้น ให้แย่ลง, และดูเหมือนจะเพิ่มโอกาสเกิดเนื้องอกและมะเร็งที่กล่องเสียง


title: โรคกรดไหลย้อนขึ้นมาที่คอและกล่องเสียง

text:
โรคนี้สามารถเป็นแบบเรื้อรังหรือแบบบางครั้งบางคราวในเด็ก
เด็กและทารกมักจะมีอาการโรคที่พิเศษ
อาการในเด็กรวมทั้งไอ, เสียแหบ, หายใจเข้าเสียงฮื้ด (stridor), คอเจ็บ, โรคหืด, อาเจียน, เหมือนมีอะไรติดคอ, หายใจเสียงหวีด, สูดสิ่งต่าง ๆ (มีอาหารและเครื่องดื่มเป็นต้น) เข้าทางเดินลมหายใจ (aspiration), และปอดบวมซ้ำ ๆ
ส่วนอาการในทารกที่สามัญรวมทั้งหายใจมีเสียงหวีด, หายใจเข้าเสียงฮื้ด, ไอเรื้อรังหรือเป็นซ้ำ ๆ, การหยุดหายใจ, มีปัญหาการทาน, สูดสิ่งต่าง ๆ เข้าทางเดินลมหายใจ, การขย้อน, และน้ำหนักไม่สมวัย
อนึ่ง โรคในเด็กมักเกิดอย่างสามัญคู่กับความผิดปกติทางกล่องเสียงอื่น ๆ เช่น กล่องเสียงอ่อน (laryngomalacia) ช่องหว่างสายเสียงตีบ (subglottic stenosis) และเนื้องอกแบบพาพิลโลมาที่กล่องเสียง (laryngeal papillomatosis)


title: โรคกรดไหลย้อนขึ้นมาที่คอและกล่องเสียง

text:
โรคบ่อยครั้งพิจารณาว่าเป็นแบบหนึ่งของโรคกรดไหลย้อน ที่เกิดเมื่อของในกระเพาะอาหารไหลผ่านหลอดอาหารขึ้นไปถึงกล่องเสียงและคอหอย
แต่โรคก็มีอาการที่ต่างกัน
เช่น ในเรื่องความชุกของการแสบร้อนกลางอกและการกระแอมขับเสมหะ
คือ การแสบร้อนกลางอกจะเกิดในโรคกรดไหลย้อนถึง 80% แต่เกิดเพียงแค่ 20% สำหรับโรคนี้
ส่วนการกระแอมแสดงความชุกในรูปแบบที่กลับกัน คือเกิด 87% ในโรคนี้ และ 5% ในโรคกรดไหลย้อน
อาการหลัก ๆ ของโรคกรดไหลย้อนคือแสบร้อนกลางอก แน่นกลางอก เรอเปรี้ยว อาหารไม่ย่อย และไม่สบายท้องส่วนบน จะพบเพียงแค่ 40% ของผู้ป่วยโรคนี้
โดยไม่เหมือนโรคกรดไหลย้อน โรคนี้ยังเสี่ยงให้เกิดหลอดลมอักเสบและปอดอักเสบ (pneumonitis) เพราะกรดกระเพาะอาหารที่ไหลย้อนขึ้นมาจนถึงทางเดิมอาหาร-ลมหายใจ อาจสูดเข้าไปในปอดได้


title: โรคกรดไหลย้อนขึ้นมาที่คอและกล่องเสียง

text:
โรคยังสัมพันธ์อย่างสามัญกับความแดง (erythema) และการบวมน้ำของเนื้อเยื่อในกล่องเสียงที่ถูกกับกรด
โดยเทียบกับแล้ว โรคกรดไหลย้อนโดยมากไม่ก่อแผลในหลอดอาหาร คือไม่ปรากฏปัญหาต่อเยื่อเมือกที่บุหลอดอาหารเนื่องจากถูกกรด


title: โรคกรดไหลย้อนขึ้นมาที่คอและกล่องเสียง

text:
ความแตกต่างทางโครงสร้างระดับโมเลกุลของเนื้อเยื่อบุผิวที่เขตกล่องเสียงและคอหอย อาจเป็นเหตุให้มีอาการแตกต่างระหว่างโรคนี้กับโรคกรดไหลย้อน
คือเทียบกับเยื่อบุผิวแบบ stratified squamous epithelium ของหลอดอาหาร กล่องเสียงจะบุโดย respiratory epithelium ที่มีซิเลีย ซึ่งบอบบางกว่าและเสี่ยงเสียหายมากกว่า
ในขณะที่เยื่อบุผิวของหลอดอาหารสามารถทนการถูกกับกรดจากระเพาะถึง 50 ครั้งต่อวัน
ซึ่งเป็นค่าประเมินสูงสุดที่พิจารณาว่าอยู่ในพิสัยการทำงานทางสรีรภาพที่ปกติ
เยื่อบุกล่องเสียงอาจเสียหายหลังจากถูกกรดกระเพาะอาหารไม่กี่ครั้ง


title: โรคกรดไหลย้อนขึ้นมาที่คอและกล่องเสียง

text: ร่างกายมีกลไกป้องกันไม่ให้สิ่งในกระเพาะอาหารไหลย้อนขึ้นโดยธรรมชาติ เริ่มตั้งแต่หูรูดหลอดอาหารส่วนล่าง () ที่ปิดกันน้ำกรดน้ำย่อยไม่ให้ไหลย้อนเข้าไปในหลอดอาหาร, หลอดอาหารซึ่งบีบตัวจากบนลงล่างซึ่งกันไม่ให้เกิดการไหลย้อนขึ้น, และหูรูดหลอดอาหารส่วนบน โครงสร้างเหล่านี้ช่วยป้องกันสิ่งในกระเพาะอาหารรวมทั้งน้ำย่อยเพปซิน น้ำดี และฟองแก๊สไม่ให้ไหลขึ้นไปทำอันตรายต่อเยื่อบุหลอดอาหาร ลำคอ และกล่องเสียง ซึ่งอวัยวะเหล่านี้อยู่ติดกันรวมเป็นโครงสร้างที่เรียกว่าทางเดินอาหาร-ลมหายใจ คนไข้โรคนี้จะมีความผิดปกติของกลไกป้องกันดังกล่าว โดยมีทฤษฎีอธิบาย 2 อย่างดังต่อไปนี้


title: โรคกรดไหลย้อนขึ้นมาที่คอและกล่องเสียง

text:
โรคปรากฏโดยอาการที่ไม่จำเพาะเจาะจงคือคาบเกี่ยวกับของโรคอื่น ๆ ซึ่งทำให้วินิจฉัยได้ยาก
เพราะอาการต่าง ๆ ทางลมหายใจและกล่องเสียงอาจมีสมุฏฐานได้หลายอย่าง
การวินิจฉัยโรคนี้โดยอาการเพียงอย่างเดียวจึงอาจยังเชื่อถือไม่ได้


title: โรคกรดไหลย้อนขึ้นมาที่คอและกล่องเสียง

text:
ก่อนจะวินิจฉัยโรคนี้ แพทย์จะต้องบันทึกประวัติคนไข้และถามรายละเอียดถึงอาการที่มี
แบบสอบถามเช่น Reflux Symptom Index (RSI), Quality-of-Life Index (QLI) for LPR, Glottal Closure/Function Index (GCI), และ Voice Handicap Index (VHI) สามารถใช้เพื่อสอบประวัติคนไข้และอาการ
แล้วก็จะต้องตรวจร่างกายโดยเล็งจุดสนใจไปที่ศีรษะและคอ


title: โรคกรดไหลย้อนขึ้นมาที่คอและกล่องเสียง

text:
วิธีวินิจฉัยที่ใช้อย่างแพร่หลายอย่างหนึ่งก็คือการทดลองรักษาด้วยยายับยั้งการหลั่งกรด ()
โดยให้ยา 2 ครั้งต่อวันเป็นเวลา 2-3 เดือน
ซึ่งถ้าอาการโรคหายไปก็จะเป็นการยืนยันวินิจฉัยของโรค
แต่วิธีการนี้ดีที่สุดก็เพื่อวินิจฉัยโรคกรดไหลย้อนธรรมดา


title: โรคกรดไหลย้อนขึ้นมาที่คอและกล่องเสียง

text:
การใช้กล้องส่องต่อกับเส้นใยนำแสงสามารถค่อย ๆ ใส่ลงไปในคอแล้วแสดงภาพบนจอภาพ
ซึ่งให้ภาพที่ชัดเจนของคอและกล่องเสียง
อาการปรากฏของโรครวมทั้งความแดง ความบวม และความระคายเคืองที่ปรากฏชัด


title: โรคกรดไหลย้อนขึ้นมาที่คอและกล่องเสียง

text:
การตรวจสอบอื่น ๆ รวมทั้ง, 24-hour ambulatory dual probe pHmetry (การวัดความเป็นกรดด่างของหลอดอาหารที่จุดสองจุดโดยใช้ชีวิตเป็นปกติ 24 ชม), pharyngeal pHmetry (การวัดความเป็นกรดด่างที่คอหอย), transnasal esophagoscopy (TNE, การส่องกล้องดูหลอดอาหารผ่านจมูก) และการตัดเนื้อออกตรวจ ก็สามารถใช้ได้ด้วย
ส่วนการทดสอบที่ไม่เจ็บของโรคก็คือ การเก็บของที่ไหลย้อนขึ้นมาเพื่อนำไปวิเคราะห์


title: โรคกรดไหลย้อนขึ้นมาที่คอและกล่องเสียง

text:
ยังไม่มีเทคนิคการประเมินที่นักวิชาการมีมติร่วมกันเพื่อระบุโรคในเด็ก
เทคนิกการวัดความเป็นกรดด่างสองอย่างที่เสนอ คือ multichannel intraluminal impedance with pH monitoring (MII-pH) และ 24-hour dual probe pH monitoring มีค่าใช้จ่ายสูง และปกติจึงไม่ค่อยได้ใช้


title: โรคกรดไหลย้อนขึ้นมาที่คอและกล่องเสียง

text:
การตอบสนองต่อการบำบัดโดยระงับกรดได้เสนอว่า สามารถใช้ยืนยันวินิจฉัยของโรค
แต่งานศึกษาต่าง ๆ ก็ได้แสดงว่า ในการทดลองที่อาศัยหลักฐาน การตอบสนองของคนไข้ต่อการรักษาประเภทนี้ (รวมทั้งยายับยั้งการหลั่งกรด) บ่อยครั้งน่าผิดหวัง
งานศึกษาหลายงานได้เน้นความสำคัญของการวัดการถูกกับกรดที่หลอดอาหารส่วนต้น หรือดีสุดคือที่กล่องเสียง ในคนไข้ที่มีอาการทางคลินิกของโรค เพื่อแสดงว่า กรดไหลย้อนเป็นเหตุ


title: โรคกรดไหลย้อนขึ้นมาที่คอและกล่องเสียง

text:
การส่องกล้องดูกล่องเสียง (laryngoscopy) เช่น ความแดง ความบวมน้ำ แกรนูโลมาของกล่องเสียง (เป็นการอักเสบอย่างหนึ่ง) และการโตเกินของ interarytenoid fold สามารถใช้เพื่อวินิจฉัย
แต่ผลเหล่านี้ก็ยังไม่จำเพาะเจาะจง และปรากฏในบุคคลที่ไม่มีอาการของโรคโดยมากด้วย
ถึงกระนั้น วิธีการตรวจนี้ก็ยังอาจสำคัญเพราะความสัมพันธ์ของโรคนี้กับมะเร็งกล่องเสียง
งานวิจัยแสดงว่าคนไข้ 25% จะมีแผลในหลอดอาหาร และ 7% จะมีเยื่อบุผิวเสี่ยงมะเร็งในหลอดอาหารแบบ Barrett's esophagus
งานหนึ่งได้เสนอว่า แผลที่กล่องเสียง (lesion) มีความจำเพาะที่ 91% โดยคนไข้ที่มีอาการนี้ 88% จะตอบสนองต่อการรักษาด้วยยายับยั้งการหลั่งกรด ()
และอีกงานหนึ่งได้สร้างแบบรวมคะแนน คือ Reflux finding score (RFS) ตามอาการต่าง ๆ ที่พบโดยส่องกล้องแบบติดเส้นใยนำแสง ซึ่งผู้พัฒนาพบว่า เมื่ออาการที่ส่องกล้องพบได้คะแนนรวมถึงระดับหนึ่ง จะเป็นตัวแสดงนัยถึงโรคนี้


title: โรคกรดไหลย้อนขึ้นมาที่คอและกล่องเสียง

text: กล้องชนิดต่าง ๆ ที่ใช้รวมทั้งกล้องตรวจเฉพาะกล่องเสียง (indirect หรือ rigid หรือ flexible), กล้องตรวจทางเดินอาหารส่วนบน (), และ fibre-optic transnasal laryngoscopy (การส่องกล้องแบบเส้นใยนำแสงผ่านจมูก)


title: โรคกรดไหลย้อนขึ้นมาที่คอและกล่องเสียง

text:
การวัดการไหลย้อนของกรดที่ดีสุดก็คือวิธี multichannel intraluminal impedance pH monitoring ซึ่งสามารถตรวจสิ่งไหลย้อนทั้งที่เป็นกรด ไม่เป็นกรด และเป็นของเหลวมากไปด้วยแก๊ส
ถึงอย่างนั้น ค่าวัดที่ได้ก็ต่าง ๆ กันอย่างมาก จึงไม่มีมติร่วมกันว่าอะไรเป็นค่าผิดปกติ
โดยอาจได้ค่าต่าง ๆ กันเพราะเหตุทางชีวภาพในแต่ละบุคคล
มีความไวต่อโรคนี้เมื่อวัดใต้กล่องเสียงเพียงแค่ 40%
และเป็นตัวใช้บ่งชี้ความรุนแรงของอาการโรคนี้ได้ไม่ดี
อนึ่ง ยังจัดเป็นหัตถการทำให้เจ็บ (invasive) มีค่าใช้จ่ายสูง ทำได้ในบางองค์กรเท่านั้น และไม่มีเกณฑ์มาตรฐานร่วมกันในการวินิจฉัยโรค
ดังนั้น จึงมักใช้ในบางกรณีเท่านั้น เช่น ในงานวิจัยหรือในคนไข้ที่ต้องการผ่าตัด


title: โรคกรดไหลย้อนขึ้นมาที่คอและกล่องเสียง

text:
อนึ่ง มีการตรวจสอบตัวบ่งชี้ทางชีวภาพ (biomarker) ของโรคหลายอย่าง
ซึ่งรวมทั้งโปรตีน cytokine (ซึ่งมีบทบาทในการอักเสบ), carbonic anyhydrase, e-cadherin, และ mucin
แต่ความเป็นเหตุโดยตรงของโปรตีนพวกนี้ก็ยังไม่ได้หลักฐาน


title: โรคกรดไหลย้อนขึ้นมาที่คอและกล่องเสียง

text:
การมีเพปซินซึ่งเป็นเอนไซม์ที่ผลิตในกระเพาะอาหารใน (hypopharynx) ก็เป็นตัวบ่งชี้ทางชีวภาพของโรคที่ได้วิจัยเพิ่มขึ้นเรื่อย ๆ
งานวิจัยแสดงว่า เพปซินมีบทบาทที่ขาดไม่ได้ในกลไกอันซับซ้อนของโรค
เช่นพบว่ากล่องเสียงจะเสียหายได้ก็จะต้องมีกรดบวกกับเพปซิน
เป็นตัวก่อความเสียหายในการไหลย้อนที่ไม่เป็นกรด,
เพราะสามารถคงสภาพอยู่ในกล่องเสียงได้แล้วทำความเสียหายอาศัยกรดจากภายในหรือแม้ภายนอกซึ่งมากระทบภายหลัง


title: โรคกรดไหลย้อนขึ้นมาที่คอและกล่องเสียง

text:
งานทบทวนหลักฐานปี 2008 ของสมาคมวิทยาทางเดินอาหารอเมริกันชี้แจงว่า วิธีการกำหนดโรคกรดไหลย้อนว่าเป็นเหตุของอาการนอกหลอดอาหารยังเป็นเรื่องที่ไม่ลงตัว และการสรุปใช้เกณฑ์วินิจฉัยต่าง ๆ อาจทำให้วินิจฉัยว่าเป็นโรคนี้มากเกินไป ซึ่งทำให้เสียค่าใช้จ่ายในการตรวจสอบและการรักษาซ้ำ ๆ อย่างไร้ผล โรคที่เป็นปัจจัยหรือเป็นปัจจัยร่วมที่มักจะพิจารณาไม่เพียงพอรวมทั้ง
อนึ่ง โรคและสภาวะอื่น ๆ ที่มีอาการคล้ายกับโรคนี้รวมทั้ง


title: โรคกรดไหลย้อนขึ้นมาที่คอและกล่องเสียง

text:
การรักษาอาการคนไข้กลุ่มนี้ของโรคกรดไหลย้อนเป็นเรื่องยากและอาจต้องใช้เวลานาน
เมื่อกำหนดวินิจฉัยคนไข้แล้ว การรักษาที่แนะนำก็คือเปลี่ยนอาหารและพฤติกรรมบวกการใช้ยา


title: โรคกรดไหลย้อนขึ้นมาที่คอและกล่องเสียง

text:
การเปลี่ยนอาหารอาจรวมการจำกัดการทานช็อกโกแลต กาเฟอีน อาหารและเครื่องดื่มที่มีกรดสูง (มีรสเปรี้ยว) น้ำอัดลม อาหารมันเช่นของทอด และซอสมะเขือเทศ
การเปลี่ยนพฤติกรรมอาจรวมลดน้ำหนัก หยุดสูบบุหรี่ เลี่ยงดื่มสุรา และไม่ทานอาหารก่อนนอน
การเปลี่ยนแปลงเหล่านี้พบในงานศึกษาบางงานว่า มีผลต่อการรักษาด้วยยา
การเปลี่ยนวิถีชีวิตของคนไข้เด็กรวมทั้งหลีกเลี่ยงอาหารที่ทำให้กรดไหลย้อน (เช่น ช็อกโกแลต อาหารรสเปรี้ยว อาหารเผ็ด) เปลี่ยนการวางอิริยาบถ (เช่น ให้นอนตะแคงข้างซ้าย) เปลี่ยนเนื้ออาหาร (เช่น ทำให้อาหารข้นขึ้น เพื่อเพิ่มการสำนึกการดำเนินของอาหาร) และไม่ทานอาหารก่อนนอน


title: โรคกรดไหลย้อนขึ้นมาที่คอและกล่องเสียง

text:
ยายับยั้งการหลั่งกรด () เช่น โอมีปราโซล, ราบีปราโซล, esomeprazole, lansoprazole, และ pantoprazole เป็นยาอันดับแรกเพื่อระงับหรือลดอาการของโรค ปกติจะแนะนำให้ทาน 2 ครั้งต่อวันเป็นเวลา 3-6 เดือน และคนไข้ควรทาน 30-60 นาทีก่อนอาหาร โดยช่วงเวลาทานยาก่อนอาหารเป็นเรื่องสำคัญมากเพื่อให้ยาออกฤทธิ์ระงับการหลั่งกรดได้สูงสุด
ยานี้นอกจากจะระงับไม่ให้ทางเดินอาหาร-ลมหายใจส่วนบนกระทบกับกรดจากกระเพาะแล้ว ยังช่วยลดความเสียหายที่เกิดจากเพปซินซึ่งต้องอาศัยความเป็นกรดเพื่อออกฤทธิ์
สำหรับคนไข้ที่ต้องทานยาอื่น ๆ ซึ่งมีผลกระทบต่อระบบเอนไซม์ cytochrome P450 โดยเฉพาะ CYP2C19 และ CYP3A4 ควรเลือกใช้ยาราบีปราโซลและ pantoprazole แทนโอมีปราโซล
งานปริทัศน์เป็นระบบบวกการวิเคราะห์อภิมานปี 2016 พบว่า การใช้ยากลุ่มนี้เป็นเวลา 3 เดือนทำให้คนไข้ดีขึ้นอย่างมีนัยสำคัญคือค่าวัด RSI ดีขึ้น 70-75%
ซึ่งเมื่ออาการโดยรวมดีขึ้นแล้วสามารถปรับลดยาแล้วหยุดยาได้ภายใน 4-6 เดือนต่อมา โดยความผิดปกติที่กล่องเสียงซึ่งกำหนดด้วย RFS อาจต้องใช้เวลารักษาถึง 6 เดือน
อย่างไรก็ดี แม้งานศึกษาที่ไม่มีกลุ่มควบคุมโดยมากจะแสดงอัตราการตอบสนองต่อยาถึง 70%
แต่งานศึกษาที่มีกลุ่มควบคุมโดยมากก็ได้แสดงว่า PPI ไม่มีประสิทธิผลดีกว่ายาหลอกเพื่อรักษาโรคนี้


title: โรคกรดไหลย้อนขึ้นมาที่คอและกล่องเสียง

text:
สำหรับคนไข้ที่ทานยา PPI 2 ครั้งต่อวันแล้วแต่ยังมีอาการเหลือ"หรือ"มีอาการในเวลากลางคืน ยาต้านตัวรับเอช2รวมทั้งไซเมทิดีน ฟาโมทิดีน นิซาทิดีน และแรนิทิดีนที่ทานเพิ่มในช่วงกลางคืนอาจช่วย คือพบว่า การตอบสนองต่อยารวม ๆ กันจะดีขึ้นเป็น 83-90%
แต่ผลของยาอาจมีแค่ชั่วคราวคือเดือนเดียว


title: โรคกรดไหลย้อนขึ้นมาที่คอและกล่องเสียง

text:
สำหรับคนไข้โรคนี้ที่มีอาการตรงแบบของโรคกรดไหลย้อนด้วย คือเรอเปรี้ยวและแสบร้อนกลางอกโดยหลัก ยังสามารถพิจารณาเพิ่มยาเพิ่มความแข็งแรงของหูรูดอาหาร เช่นสารทำการต่อหน่วยรับกาบาบี (GABA agonist) และยาเพิ่มการบีบตัวของลำไส้เล็ก (prokinetics) ด้วย
โดยสารทำการต่อหน่วยรับกาบาบีคือ baclofen ได้พบว่า แม้มีผลข้างเคียงสูงจึงทำให้ใช้ต่อเนื่องได้ยาก แต่ก็มีอนาคตสำหรับคนไข้ที่ต้องเพิ่มยาในเวลากลางคืน
ส่วนงานทบทวนวรรณกรรมปี 2014 ไม่แนะนำให้ใช้ยาเพิ่มการบีบตัวของลำไส้เล็กสำหรับโรคกรดไหลย้อน
และแนวทางการรักษาปี 2013 แนะนำยาเพิ่มการบีบตัวของลำไส้เล็ก domperidone เป็นทางเลือก โดยแพทย์อาจต้องคอยตรวจตราการเปลี่ยนคลื่นหัวใจ (QT prolongation) เพราะมีความเสี่ยงเล็กน้อยเนื่องจากหัวใจเต้นเสียจังหวะและทำให้ถึงตายได้


title: โรคกรดไหลย้อนขึ้นมาที่คอและกล่องเสียง

text:
ในระยะยาว ถ้าอาการกลับกำเริบเพียงเล็กน้อย คนไข้ก็อาจใช้ยาบรรเทาอาการเช่น ยาลดกรด และ alginate (กรดอัลจินิก) ได้
โดยงานวิเคราะห์อภิมานปี 2007 แสดงว่า เมื่อใช้ยาที่คนไข้หาซื้อเองได้โดยไม่ต้องใช้ใบสั่งแพทย์เพื่อรักษาโรคกรดไหลย้อน ยาต่าง ๆ มีผลดังต่อไปนี้เมื่อเทียบกับยาหลอก
เมื่อยาไม่ได้ผล อาจเลือกผ่าตัดผูกหูรูดกระเพาะอาหาร (fundoplication)
โดยควรเลือกเมื่อจำเป็นจริง ๆ เพื่อเลี่ยงภาวะแทรกซ้อนและค่าใช้จ่าย
การผ่าตัดอาจทำได้และได้ผลเฉพาะคนไข้แค่บางกลุ่ม เช่น คนไข้ที่ตอบสนองต่อการรักษาด้วยยาแต่ไม่ต้องการทานยาในระยะยาว หรือมีภาวะแทรกซ้อนที่รุนแรง โดยควรใช้กับผู้มีอายุน้อย มีอาการตรงแบบของโรคกรดไหลย้อน (คือแสบร้อนกลางอก เรอเปรี้ยว) และได้ตรวจด้วยการวัดความเป็นกรดด่างในหลอดอาหารบวกการวัดการบีบตัวของหลอดอาหารแล้วเพื่อยืนยันว่าเป็นโรคจริง
คนไข้ควรรู้ว่า การผ่าตัดอาจไม่กำจัดอาการโรคนี้ได้โดยสิ้นเชิง และแม้จะประสบความสำเร็จ การเกิดโรคซ้ำอีกในอนาคตก็ยังเป็นไปได้
และการผ่าตัดในประเทศไทยอาจต้องอาศัยศัลยแพทย์มือหนึ่ง ซึ่งอาจยังมีจำนวนน้อย


title: โรคกรดไหลย้อนขึ้นมาที่คอและกล่องเสียง

text:
มีการรักษาโดยผ่าตัดแบบใหม่อื่น ๆ ที่ดูจะมีอนาคตรวมทั้ง Stretta procedure และ LINX
นอกจากค่าวัด RSI แล้ววิธีการประเมินผลการรักษาของโรคอีกอย่างหนึ่งก็คือวัดคุณภาพเสียง
โดยสามารถใช้การวัดทั้งที่เป็นอัตวิสัยและปรวิสัย
การวัดที่เป็นอัตวิสัยรวมทั้ง
การวัดแบบปรวิสัยบ่อยครั้งวัดตัวแปรต่าง ๆ ของเสียงเช่น ความถี่มูลฐาน อัตราเสียงต่อเสียงรบกวน เป็นต้น
อย่างไรก็ดี ยังไม่มีมติร่วมกันว่า ค่าวัดไหนดีที่สุดในการประเมินผลการรักษา


title: โรคกรดไหลย้อนขึ้นมาที่คอและกล่องเสียง

text:
โรคนี้ไม่ได้กล่าวแยกจากโรคกรดไหลย้อนจนกระทั่งคริสต์ทศวรรษ 1970 และ 1980
แต่ในช่วงที่ยอมรับโรคกรดไหลย้อนว่าเป็นโรคอีกชนิดหนึ่งในกลางคริสต์ทศวรรษ 1930 ก็มีการเสนอความสัมพันธ์ระหว่างอาการที่ท้องกับโรคทางเดินลมหายใจ
ต่อมาในปี 1968 จึงมีรายงานเรื่องแผลเปื่อยและแกรนูโลมาที่กล่องเสียงเนื่องกับกรด
งานศึกษาต่อ ๆ มาจึงได้เสนอว่า กรดไหลย้อนอาจเป็นปัจจัยอย่างหนึ่งของสภาพของกล่องเสียงและทางเดินลมหายใจอื่น ๆ
ในปี 1979 จึงมีการแสดงความสัมพันธ์ระหว่างอาการทางเดินลมหายใจกับกรดไหลย้อน
ในงานเดียวกัน การรักษาโรคกรดไหลย้อนก็แสดงว่า ได้กำจัดอาการทางเดินลมหายใจเหล่านั้น


title: เทสโทสเตอโรน (ยา)

text:
เทสโทสเตอโรน เป็นทั้งยาและฮอร์โมนสเตอรอยด์ที่เกิดโดยธรรมชาติ
เป็นยารักษาต่อมบ่งเพศทำงานน้อยเกินในชาย และมะเร็งเต้านมบางชนิด
และอาจใช้เพิ่มสมรรถภาพของนักกีฬาโดยเป็นยาโด๊ป
ไม่ชัดเจนว่า การให้เทสโทสเตอโรนเพื่อระดับที่มีน้อยเกินเนื่องจากอายุมากขึ้นมีประโยชน์หรือโทษ
เทสโทสเตอโรนสามารถใช้เป็นแบบเจลหรือแผ่นแปะที่ผิวหนัง ใช้ฉีดเข้ากล้ามเนื้อ เป็นเม็ดที่อมไว้ในแก้ม หรือเป็นยาเม็ดทาน
ผลข้างเคียงของเทสโทสเตอโรนที่สามัญรวมทั้งสิว บวม และนมใหญ่ขึ้น
ผลข้างเคียงที่เป็นอันตรายรวมทั้งความเป็นพิษต่อตับ โรคหัวใจ และความเปลี่ยนแปลงทางพฤติกรรม
หญิงและเด็กที่ได้รับฮอร์โมนโดยไม่ได้ตั้งใจอาจเกิดบุรุษภาพ
แนะนำว่า ไม่ให้คนไข้มะเร็งต่อมลูกหมากใช้ยานี้
ถ้ามารดาใช้ยาเมื่อตั้งครรภ์หรือเมื่อเลี้ยงลูกด้วยนมของแม่ ก็จะเป็นอันตรายต่อทารก
เทสโทสเตอโรนเป็นยาอย่างหนึ่งในตระกูลแอนโดรเจน
เทสโทสเตอโรนได้แยกเป็นสารต่างหากครั้งแรกเมื่อปี 1935
อัตราการใช้ได้เพิ่มขึ้น 3 เท่าในสหรัฐอเมริกาในระหว่างปี 2001-2011
มันอยู่ในรายการยาจำเป็นขององค์การอนามัยโลก คือยาซึ่งมีประสิทธิผลมากที่สุดปลอดภัยที่สุดอันจำเป็นในระบบสาธารณสุข
เป็นยาที่ไม่ได้อยู่ใต้สิทธิบัตร
และค่าใช้จ่ายจะขึ้นอยู่กับขนาดและรูปแบบของยา


title: เทสโทสเตอโรน (ยา)

text:
การใช้เทสโทสเตอโรนทางการแพทย์โดยหลักก็เพื่อรักษาชายที่ผลิตเทสโทสเตอโรนตามธรรมชาติน้อยเกิน ซึ่งเป็นภาวะที่เรียกว่า ต่อมบ่งเพศทำงานน้อยเกิน (hypogonadism) หรือการขาดแอนโดรเจน (hypoandrogenism)
เป็นการรักษาที่เรียกว่า การบำบัดทดแทนฮอร์โมน (hormone replacement therapy, HRT) หรือเรียกอีกอย่างหนึ่งซึ่งเฉพาะเจาะจงกว่าว่า การบำบัดทดแทนเทสโทสเตอโรน () หรือการบำบัดทดแทนแอนโดรเจน ()
เพื่อดำรงรักษาระดับเทสโทสเตอโรนในเลือดให้อยู่ในพิสัยปกติของชาย
แต่การผลิตเทสโทสเตอโรนที่ลดลงตามอายุก็ได้ก่อความสนใจเพื่อให้ใช้เทสโทสเตอโรนเพิ่ม


title: เทสโทสเตอโรน (ยา)

text:
การขาดเทสโทสเตอโรน (บางครั้งเรียกด้วยว่า hypotestosteronism และ hypotestosteronemia) เป็นการผลิตเทสโทสเตอโรนต่ำผิดปกติ
ซึ่งอาจเกิดเพราะความบกพร่องของอัณฑะ (primary hypogonadism) หรือการทำงานผิดปกติของไฮโปทาลามัส-ต่อมใต้สมอง (secondary hypogonadism) และอาจมีตั้งแต่กำเนิดหรือเกิดภายหลัง


title: เทสโทสเตอโรน (ยา)

text:
ระดับเทสโทสเตอโรนอาจลดลงเรื่อย ๆ ตามอายุ
องค์การอาหารและยาสหรัฐ () แจ้งเมื่อปี 2015 ว่า ทั้งประโยชน์และความปลอดภัยในการให้เทสโทสเตอโรนเพิ่มยังไม่มีหลักฐานในการรักษาระดับเทสโทสเตอโรนต่ำเนื่องจากสูงอายุ
และบังคับให้ป้ายยาแสดงคำเตือนถึงความเสี่ยงหัวใจวายและโรคหลอดเลือดสมองที่เพิ่มขึ้น


title: เทสโทสเตอโรน (ยา)

text:
เพื่อให้ได้ผลเป็นบุรุษภาพในหญิง เทสโทสเตอโรนจะให้กับหญิงเปลี่ยนเพศโดยเป็นส่วนของการบำบัดด้วยฮอร์โมนให้เป็นชาย (masculinizing hormone therapy)
โดยให้ได้ถึงระดับฮอร์โมนเฉลี่ยในชาย


title: เทสโทสเตอโรน (ยา)

text:
การให้เทสโทสเตอโรนในระดับต่ำ ๆ ได้ผลต่อความผิดปกติคือมีความต้องการทางเพศน้อย (hypoactive sexual desire disorder, HSDD) ในหญิง
แต่ความปลอดภัยของมันในระยะยาวก็ยังไม่ชัดเจน
การรักษาระดับแอนโดรเจนต่ำด้วยเทสโทสเตอโรนโดยทั่วไปในหญิง ไม่แนะนำถ้ามีเหตุจากต่อมใต้สมองทำงานน้อยเกิน (hypopituitarism) เนื่องจากต่อมหมวกไตทำงานไม่เพียงพอ หรือเนื่องจากการตัดรังไข่ออก
และก็ไม่แนะนำให้ใช้เพื่อปรับปรุงการทำงานทางประชาน ความเสี่ยงต่อโรคหัวใจ ความแข็งแรงของกระดูก และสุขภาพที่ดีโดยทั่วไป


title: เทสโทสเตอโรน (ยา)

text:
งานวิเคราะห์อภิมานปี 2014 ที่วิเคราะห์งานศึกษา 35 งานซึ่งรวมหญิงหลังวัยหมดระดู 5,000 คนที่ต่อมหมวกไตทำงานเป็นปกติพบว่า ระดับเทสโทสเตอโรนสัมพันธ์กับการทำงานทางเพศที่ดีกว่าอย่างสำคัญในหลาย ๆ ด้าน
รวมทั้งการมีเพศสัมพันธ์บ่อยครั้งกว่า การถึงจุดสุดยอด อารมณ์เพศ และความพึงพอใจทางเพศเป็นต้น
หญิงที่หมดระดูเนื่องจากตัดรังไข่ออก มีการทำงานทางเพศที่ดีกว่าถ้าได้เทสโทสเตอโรน เทียบกับหญิงที่หมดระดูโดยปกติ
นอกจากเรื่องเพศแล้ว เทสโทสเตอโรนยังสัมพันธ์กับความเปลี่ยนแปลงของไขมันในเลือด รวมทั้งการลดระดับคอเลสเตอรอล ไตรกลีเซอไรด์ และไลโพโปรตีนความหนาแน่นสูง และการเพิ่มระดับไลโพโปรตีนความหนาแน่นต่ำ
แต่ความเปลี่ยนแปลงเช่นนี้ก็ค่อนข้างน้อย ดังนั้น ผลระยะยาวต่อระบบหัวใจและหลอดเลือดจึงยังไม่ชัดเจน
ความเปลี่ยนแปลงถ้าใช้ยาทาน (testosterone undecanoate) จะชัดกว่าเทียบกับยาแปะผิว (parenteral testosterone)
เทสโทสเตอโรนไม่มีผลสำคัญต่ออารมณ์ซึมเศร้าหรือความกังวล ไม่มีผลต่อค่าวัดต่าง ๆ ของร่างกายรวมทั้งน้ำหนักตัว ดัชนีมวลกาย หรือความหนาแน่นของแร่ธาตุในกระดูก (bone mineral density)
ในอีกมุมหนึ่ง มันมีผลสำคัญต่อผลข้างเคียงที่ให้ลักษณะเพศชาย (androgenic) รวมทั้งสิวขึ้นและขนตัวและหน้าดกขึ้น (hirsutism) แต่ลักษณะเพศชายอื่น ๆ รวมทั้งน้ำหนักขึ้น ศีรษะล้าน และเสียงต่ำลง มีรายงานอยู่บ้างแต่ไม่ได้รวมเข้าในการวิเคราะห์เพราะข้อมูลไม่พอ
คุณภาพหลักฐานโดยทั่วไปจัดว่า ต่ำ และไม่สามารถสรุปได้ในบางเรื่อง เช่น ความปลอดภัยระยะยาวของยา


title: เทสโทสเตอโรน (ยา)

text:
ส่วนงานวิเคราะห์อภิมานปี 2017 ซึ่งรวมหญิงหลังวัยหมดระดู 3,000 ราย ก็พบคล้ายกันว่า ยาเทสโทสเตอโรนสำหรับแปะได้ผลปรับปรุงสภาพหลายอย่างในเรื่องเพศในระยะสั้นเมื่อรักษาความผิดปกติคือมีความต้องการทางเพศน้อย ()
ผลไม่พึงประสงค์ที่ให้ลักษณะเพศชายรวมทั้งสิวขึ้นและขนตัวดก (hypertrichosis) จะมีอุบัติการณ์มากขึ้นอย่างมีนัยสำคัญ
โดยไม่ต่างอย่างสำคัญในเรื่องการเพิ่ม "ขนที่ใบหน้า หัวล้าน เสียงต่ำ อาการทางปัสสาวะ เจ็บหน้าอก ปวดศีรษะ ปัญหาบริเวณที่แปะยา จำนวนผลไม่พึงประสงค์โดยรวม ผลไม่พึงประสงค์ที่รุนแรง เหตุผลในการถอนตัวออกจากงานศึกษา และจำนวนหญิงที่ร่วมงานจนสำเร็จ" เมื่อเทียบกับกลุ่มควบคุม


title: เทสโทสเตอโรน (ยา)

text:
แม้เทสโทสเตอโรนจะมีประสิทธิผลปรับปรุงการทำงานทางเพศของหญิงหลังวัยหมดระดู แต่ก็ไม่ปรากฏว่าได้ผลเช่นเดียวกันในหญิงก่อนวัยระดูหมด
เพราะงานทบทวนวรรณกรรมปี 2016 รายงานว่า งานวิจัยไม่พบสหสัมพันธ์ที่มีนัยสำคัญระหว่างความต้องการทางเพศกับระดับเทสโทสเตอโรนในเลือดของหญิงก่อนวัยหมดระดู และการรักษาหญิงดังกล่าวด้วยเทสโทสเตอโรนระดับต่ำ ก็ไม่พบว่าเพิ่มการทำงานทางเพศในงานศึกษาโดยมาก


title: เทสโทสเตอโรน (ยา)

text:
นักกีฬาบางพวกใช้เทสโทสเตอโรนเป็นยาโด๊ปเพื่อเพิ่มสมรรถภาพ
และจัดเป็นสารสร้างกล้ามเนื้อ/แอแนบอลิก (anabolic) โดยอยู่ในรายการสารและวิธีการต้องห้ามขององค์กรต่อต้านการใช้สารต้องห้ามโลก (WADA)
การทดแทนฮอร์โมนจะทำให้ระบบไร้ท่อปรับคือลดการผลิตฮอร์โมน ดังนั้น เมื่อหยุดให้ยา การผลิตฮอร์โมนโดยธรรมชาติจะต่ำกว่าที่ดั้งเดิมเป็นเสียอีก


title: เทสโทสเตอโรน (ยา)

text:
สเตอรอยด์สร้างกล้ามเนื้อที่ให้ลักษณะชาย (Anabolic-androgenic steroid, AAS) รวมทั้งเทสโทสเตอโรนและรูปแบบที่เป็นเอสเทอร์ต่าง ๆ ของมัน ก็ได้ใช้เพื่อเพิ่มการเพาะ ความแข็งแรง และความทนของกล้ามเนื้อ
ซึ่งเกิดเพราะมันเพิ่มการสังเคราะห์โปรตีนของกล้ามเนื้อโดยตรง
ดังนั้น ใยกล้ามเนื้อก็จะใหญ่ขึ้นและซ่อมแซมตัวเองได้เร็วขึ้นกว่าคนปกติ


title: เทสโทสเตอโรน (ยา)

text:
หลังจากเรื่องอื้อฉาวต่าง ๆ ในคริสต์ทศวรรษ 1980 เช่นเรื่องที่เกิดในการแข่งขันโอลิมปิกฤดูร้อน 1988 องค์กรกีฬาต่าง ๆ ก็ได้กลับควบคุมหรือควบคุม อย่างเคร่งครัดมากขึ้น
ในปี 1990 รัฐสภาสหรัฐได้ออกกฎหมายกำหนด AAS ว่าเป็นสารควบคุม
การใช้มันถือว่าเป็นปัญหาในวงการกีฬาปัจจุบัน เพราะทั้งนักกีฬาและแล็บมืออาชีพต่าง ๆ ก็ทำการอย่างสุด ๆ เพื่อปิดบังการใช้ยาจากกรรมการควบคุม
การใช้สเตอรอยด์ได้กลายเป็นเรื่องดังอีกในปี 2007 เนื่องจากนักมวยปล้ำอาชีพชาวแคนาดาคริส เบนวาได้ฆ่าภรรยาและลูกชายแล้วฆ่าตัวตาย
แต่ก็ไม่มีหลักฐานว่าการใช้สเตอรอยด์เป็นปัจจัยในเหตุการณ์ฆาตกรรรมนี้


title: เทสโทสเตอโรน (ยา)

text:
นักกีฬาหญิงบางคนอาจมีระดับเทสโทสเตอโรนสูงกว่าคนอื่นโดยธรรมชาติ และอาจถูกขอให้ยินยอมการพิสูจน์ยืนยันเพศ หรือให้ผ่าตัด หรือให้ใช้ยาเพื่อลดระดับเทสโทสเตอโรน
ซึ่งกลายเป็นเรื่องพิพาท โดยศาลอนุญาโตตุลาการสำหรับการกีฬา () ได้งดนโยบายของสหพันธ์สมาคมกรีฑานานาชาติไว้ เพราะไม่มีหลักฐานพอเพื่อเชื่อมระดับแอนโดรเจนสูงกับสมรรถภาพที่ดีขึ้นของนักกีฬา


title: เทสโทสเตอโรน (ยา)

text:
มีวิธีการตรวจเทสโทสเตอโรนสำหรับนักกีฬาหลายอย่าง โดยมากตรวจปัสสาวะ
รวมทั้งการวัดอัตราส่วนของเทสโทสเตอโรน/เอพิเทสโทสเตอโรน (epitestosterone) ซึ่งปกติจะน้อยกว่า 6, ของเทสโทสเตอโรน/ลูทิไนซิงฮอร์โมน (luteinizing hormone), และของคาร์บอน-13/คาร์บอน-12 (เพราะ เทสโทสเตอโรนที่ผลิตเป็นยาจะมีคาร์บอน-13 น้อยกว่าเทสโทสเตอโรนธรรมชาติ)
ในวิธีการตรวจสอบบางอย่าง ประวัติค่าวัดของบุคคลอาจใช้เป็นพิสัยอ้างอิงเมื่อตีความผลวัดที่น่าสงสัย
อีกวิธีการหนึ่งที่กำลังตรวจสอบก็คือการตรวจจับเทสโทสเตอโรนที่ให้เพิ่ม โดยปกติเป็นเอสเทอร์ ในผม


title: เทสโทสเตอโรน (ยา)

text:
ข้อห้ามใช้เด็ดขาดของเทสโทสเตอโรนรวมทั้งมะเร็งต่อมลูกหมาก, ฮีมาโทคริตสูงกว่า 54%, ภาวะหัวใจวายที่ไม่ได้รักษา, โรคหลอดเลือดเลี้ยงหัวใจต่าง ๆ, และภาวะหยุดหายใจขณะหลับ (obstructive sleep apnea) ที่ไม่ได้รักษา
นักวิชาการบางท่านก็ชี้มะเร็งเต้านมว่าเป็นข้อห้ามใช้เด็ดขาดด้วยเช่นกัน
แต่จริง ๆ แอนโดรเจนต่าง ๆ รวมทั้งเทสโทสเตอโรนก็ใช้เพื่อรักษามะเร็งเต้านมด้วยเหมือนกัน
ข้อห้ามใช้ย่อย ๆ ลงมารวมทั้งการมีแอนติเจนเฉพาะต่อมลูกหมาก () สูงในชายที่เสี่ยงสูงต่อการมีมะเร็งต่อมลูกหมากเนื่องจากชาติพันธุ์หรือประวัติในครอบครัว, การติดเชื้อในระบบทางเดินปัสสาวะส่วนล่างรุนแรง, และฮีมาโทคริตสูงกว่า 50%


title: เทสโทสเตอโรน (ยา)

text:
ผลที่ไม่พึงประสงค์อาจเป็นเรื่องเล็กน้อยเช่นผิวมัน สิว ผมร่วง และผิวหนังอักเสบที่ผิวมัน (seborrhea)
ซึ่งอาจป้องกันหรือลดได้โดยใช้ยา 5α-reductase inhibitor
ในหญิง เทสโทสเตอโรนอาจทำให้ขนตัวและหน้าดก (hirsutism) เสียงทุ้มขึ้น และการเพิ่มบุรุษภาพอื่น ๆ
การใช้เทสโทสเตอโรนเพิ่มอาจระงับการสร้างสเปิร์มในชาย ซึ่งในบางกรณีทำให้เกิดเป็นหมันแบบฟื้นได้


title: เทสโทสเตอโรน (ยา)

text:
เต้านมโตในชายหรือการเจ็บนมอาจเกิดเมื่อใช้เทสโทสเตอโรนในขนาดสูง เนื่องจากการเปลี่ยนเทสโทสเตอโรนโดยเอนไซม์อะโรมาเทส (aromatase) ให้เป็นเอสโทรเจนคือ estradiol มากเกิน
การรักษาด้วยเทสโทสเตอโรนโดยเฉพาะในขนาดมาก อาจสัมพันธ์กับอารมณ์เปลี่ยนแปลงง่าย ความหงุดหงิดหรือดุเพิ่ม อารมณ์เพศเพิ่ม การแข็งตัวเองขององคชาต และฝันเปียก


title: เทสโทสเตอโรน (ยา)

text: ผลข้างเคียงอื่นรวมทั้งฮีมาโทคริตสูงขึ้น ซึ่งอาจต้องรักษาด้วยการเจาะเส้นเลือดดำ (venipuncture) และอาจเพิ่มปัญหาภาวะหยุดหายใจขณะหลับ


title: เทสโทสเตอโรน (ยา)

text:
องค์การอาหารและยาสหรัฐ (FDA) กล่าวในปี 2015 ว่า ทั้งประโยชน์และความปลอดภัยในการให้เทสโทสเตอโรนเพิ่มยังไม่มีหลักฐานเนื่องกับการมีระดับเทสโทสเตอโรนต่ำเนื่องจากสูงอายุ
และบังคับให้ป้ายยาแสดงคำเตือนถึงความเสี่ยงหัวใจวายและโรคหลอดเลือดสมองที่เพิ่มขึ้น
โดยต่อมาบังคับให้แสดงปัญหาในเรื่องการใช้ผิด ๆ และการติดยา


title: เทสโทสเตอโรน (ยา)

text:
ผลไม่พึงประสงค์ของการใช้เทสโทสเตอโรนเป็นยา รวมทั้งมีปัญหาทางหลอดเลือดหัวใจเพิ่มขึ้น (เช่นโรคหลอดเลือดสมองและกล้ามเนื้อหัวใจตายเหตุขาดเลือด) และการถึงความตาย โดยได้หลักฐานจากงานศึกษาที่ทบทวนโดยผู้รู้เสมอกัน 3 งานในชายที่ทดแทนเทสโทสเตอโรนด้วยยา
นอกจากนั้น การตายเพิ่มขึ้นถึง 30% และกล้ามเนื้อหัวใจตายเหตุขาดเลือดในชายที่สูงอายุกว่า ก็ยังมีรายงานด้วย
เนื่องจากอุบัติการณ์ที่สูงขึ้นของปัญหาหลอดเลือดหัวใจเทียบกับกลุ่มควบคุม ในโปรแกรมศึกษา Testosterone in Older Men with Mobility Limitations (TOM) ซึ่งเป็นส่วนของการทดลองแบบสุ่มและมีกลุ่มควบคุมขององค์กร National Institute of Aging คณะกรรมการเฝ้าสังเกตความปลอดภัยถึงต้องหยุดระงับการศึกษาก่อนเวลา


title: เทสโทสเตอโรน (ยา)

text:
วันที่ 31 มกราคม 2014 เพราะรายงานว่ามีโรคหลอดเลือดสมอง กล้ามเนื้อหัวใจตายเหตุขาดเลือด และความตายในชายที่ใช้เทสโทสเตอโรนตามที่องค์กรอาหารและยาสหรัฐได้อนุมัติ องค์กรจึงประกาศว่าจะตรวจสอบปัญหา
ต่อมาในเดือนกันยายนปีเดียวกัน องค์กรจึงประกาศเนื่องกับโอกาสปัญหาหลอดเลือดหัวใจที่ไม่พึงประสงค์ ว่าองค์กรจะทบทวนความเหมาะสมและความปลอดภัยของการบำบัดทดแทนเทสโทสเตอโรน ()
ปัจจุบัน องค์กรบังคับให้แสดงคำเตือนในป้ายยาที่อนุมัติทั้งหมดเกี่ยวกับการเกิดภาวะหลอดเลือดดำส่วนลึกมีลิ่มเลือด (deep vein thrombosis) และภาวะสิ่งหลุดอุดหลอดเลือดในปอด (pulmonary embolism)


title: เทสโทสเตอโรน (ยา)

text:
จนถึงปี 2010 ไม่มีงานศึกษาไหนที่แสดงผลของการใช้ยาเทสโทสเตอโรนต่อความเสี่ยงตาย มะเร็งต่อมลูกหมาก หรือโรคหลอดเลือดเลี้ยงหัวใจ
แต่งานศึกษาหลังจากนั้นได้ยกประเด็นปัญหาต่าง ๆ
งานศึกษาปี 2013 ซึ่งตีพิมพ์ใน "JAMA" รายงานว่า "การบำบัดรักษาด้วยเทสโทสเตอโรนสัมพันธ์อย่างสำคัญกับความเสี่ยงต่อผลไม่พึงประสงค์ที่เพิ่มขึ้น"
งานศึกษานี้เริ่มขึ้นหลังจากที่การทดลองทางคลินิกแบบสุ่มงานก่อน ที่บำบัดชายด้วยเทสโทสเตอโรนแล้วได้หยุดก่อนเวลา "เนื่องจากปัญหาหลอดเลือดหัวใจที่ไม่พึงประสงค์ ซึ่งสร้างประเด็นความปลอดภัยของการบำบัดด้วยเทสโทสเตอโรน"


title: เทสโทสเตอโรน (ยา)

text:
เมื่อมีมะเร็งต่อมลูกหมากที่กำลังโตอย่างช้า ๆ นักวิชาการเชื่อว่า การใช้เทสโทสเตอโรนจะเพิ่มอัตราการเติบโตของมะเร็ง
แต่ความสัมพันธ์ระหว่างการใช้เทสโทสเตอโรนกับการพัฒนาเป็นมะเร็งต่อมลูกหมาก ก็ยังไม่มีหลักฐานพอสรุปได้
อย่างไรก็ดี วรรณกรรมการแพทย์ก็เตือนถึงความเสี่ยงมะเร็งที่สัมพันธ์กับการใช้ยาเทสโทสเตอโรน


title: เทสโทสเตอโรน (ยา)

text:
ยาอาจเร่งการเติบโตของมะเร็งต่อมลูกหมากที่มีอยู่แล้ว สำหรับคนไข้ที่กำลังรักษาด้วยการระงับแอนโดรเจน (androgen deprivation)
วิทยาลัยแพทย์แห่งชาติสหรัฐ () แนะนำให้แพทย์คัดกรองคนไข้ที่อาจมีมะเร็งต่อมลูกหมากด้วยการใช้นิ้วคลำตรวจต่อมลูกหมาก (digital rectal exam) และตรวจระดับแอนติเจนเฉพาะต่อมลูกหมาก () ก่อนเริ่มให้ยา และให้สอดส่องระดับ PSA และฮีมาโทคริตอย่างระมัดระวังในช่วงการรักษา
คนชาติพันธุ์ต่าง ๆ มีอัตราการเกิดมะเร็งต่อมลูกหมากไม่เท่ากัน
มีการเสนอว่าเป็นเพราะความแตกต่างของฮอร์โมนทางเพศ รวมทั้งเทสโทสเตอโรน


title: เทสโทสเตอโรน (ยา)

text:
ความขัดแย้งที่ปรากฏเยี่ยงนี้ อาจเป็นเพราะมะเร็งต่อมลูกหมากเป็นโรคสามัญมาก
ในการตรวจศพชายช่วงอายุแปดสิบ 80% จะมีมะเร็งต่อมลูกหมาก


title: เทสโทสเตอโรน (ยา)

text:
เทสโทสเตอโรนห้ามใช้เมื่อตั้งครรภ์และแนะนำไม่ให้ใช้เมื่อเลี้ยงลูกด้วยนม
แอนโดรเจนต่าง ๆ เช่น เทสโทสเตอโรน เป็นสารก่อวิรูป (teratogen) และปรากฏว่าเป็นอันตรายต่อทารก เช่น ก่อบุรุษภาพและอวัยวะเพศที่ไม่ชัดเจน


title: เทสโทสเตอโรน (ยา)

text:
ยากลุ่ม 5α-Reductase inhibitor เช่น finasteride และ dutasteride สามารถเพิ่มระดับเทสโทสเตอโรนในเลือดเล็กน้อยโดยยับยั้งเมแทบอลิซึมของมัน
คือยับยั้งการแปลงเทสโทสเตอโรนให้เป็นเมแทบอไลต์ที่มีฤทธิ์มากกว่าได้แก่ ไดไฮโดรเทสโทสเตอโรน (DHT) นี่มีผลลดระดับ DHT ในเลือดอย่างมาก ซึ่งโดยปกติก็มีความเข้มข้นต่ำกว่าเทสโทสเตอโรนมากอยู่แล้ว
อนึ่ง ระดับ DHT ในเนื้อเยื่อ "ที่ให้ลักษณะชาย" (คือเนื้อเยื่อที่แสดงออกเอนไซม์ 5α-reductase) ก็ลดลงอย่างสำคัญ
ซึ่งอาจมีผลกระทบอย่างมีกำลังต่อฤทธิ์บางอย่างของเทสโทสเตอโรน


title: เทสโทสเตอโรน (ยา)

text: ยกตัวอย่างเช่น การเจริญเติบโตของร่างกาย การงอกขนที่ใบหน้า และการเจริญเติบโตขององคชาต เป็นผลของเทสโทสเตอโรนที่อาจระงับด้วย 5α-reductase inhibitor และนี่มีผลที่ไม่พึงประสงค์ เช่น ในช่วงเกิดวัยเจริญพันธุ์


title: เทสโทสเตอโรน (ยา)

text:
ในอีกมุมหนึ่ง 5α-reductase inhibitor อาจป้องกันหรือลดผลข้างเคียงของเทสโทสเตอโรนซึ่งให้บุรุษภาพที่ไม่ต้องการรวมทั้งผมร่วง ผิวมัน และผิวหนังอักเสบที่ผิวมัน
นอกจากยับยั้งการเปลี่ยนเทสโทสเตอโรนเป็น DHT ยา 5α-reductase inhibitor ยังป้องกันไม่ให้สร้างสเตอรอยด์ประสาท (neurosteroid) เช่น 3α-androstanediol จากเทสโทสเตอโรน และนี่อาจมีผลทางจิตประสาทในชายบางพวก


title: เทสโทสเตอโรน (ยา)

text:
สารยับยั้งอะโรมาเทส (aromatase inhibitor) เช่น anastrozole ช่วยป้องกันเอนไซม์อะโรมาเทสไม่ให้แปลงเทสโทสเตอโรนเป็น estradiol
เพราะส่วนน้อยของเทสโทสเตอโรนจะแปลงเป็น estradiol นี่จึงไม่มีผลต่อระดับเทสโทสเตอโรน แต่ก็สามารถป้องกันผลข้างเคียงของเอสโทรเจน เช่น เต้านมโตในชาย ที่เกิดเมื่อให้ยาเทสโทสเตอโรนในระดับสูง
แต่ estradiol ก็มีการป้อนกลับเชิงลบกับระบบแกนไฮโปทาลามัส-พิทูอิทารี-อะดรีนัล การป้องกันไม่ให้สร้างมันจึงสามารถลดกระบวนการป้อนกลับ แล้วลดการยับยั้งการสร้างเทสโทสเตอโรนของต่อมบ่งเพศ และดังนั้น จึง เพิ่มระดับเทสโทสเตอโรนที่ผลิตในร่างกาย
การบำบัดด้วยเทสโทสเตอโรนบางครั้งจะรวมกับการให้ยายับยั้งอะโรมาเทส สำหรับชายที่มีภาวะต่อมบ่งเพศทำงานน้อยเกินทุติยภูมิ (secondary hypogonadism) ผู้ต้องการมีลูกกับคู่ครอง


title: เทสโทสเตอโรน (ยา)

text: สารยับยั้งและสารเหนี่ยวนำเอนไซม์กลุ่ม cytochrome P450 เช่น CYP3A4 มีความสัมพันธ์น้อยมากหรือไม่มีกับระดับเทสโทสเตอโรนในเลือด


title: เทสโทสเตอโรน (ยา)

text:
ยาต้านแอนโดรเจน เช่น cyproterone acetate, spironolactone, และ bicalutamide สามารถยับยั้งผลให้บุรุษภาพและผลสร้างกล้ามเนื้อของเทสโทสเตอโรน
เอสโทรเจนก็สามารถลดผลของเทสโทสเตอโรนโดยเพิ่มการผลิต sex hormone-binding globulin (SHBG) ในตับ ซึ่งก็จะเพิ่มระดับในเลือดของ SHBG
และเพราะ SHBG เป็นโปรตีนขนส่งที่จับกับแอนโดรเจนเช่นเทสโทสเตอโรนและ DHT และดังนั้น มันก็จะลดความเข้มข้นของแอนโดรเจนในรูปแบบที่เป็นอิสระเหล่านี้


title: เทสโทสเตอโรน (ยา)

text:
เทสโทสเตอโรนเป็นลิแกนด์ซึ่งมีสัมพรรคภาพสูงเมื่อเชื่อมกับหน่วยรับแอโดรเจนในนิวเคลียส (nuclear androgen receptor, AR) รวมทั้งเป็นตัวทำการ (agonist) ของหน่วยรับด้วย
อนึ่ง เทสโทสเตอโรนยังจับกับหน่วยรับแอนโดรเจนที่เยื่อหุ้มเซลล์ (membrane androgen receptor, mARs) เช่น GPRC6A และ ZIP9 แล้วเริ่มสภาพกัมมันต์ของ mARs เหล่านั้น
นอกจากนั้น เทสโทสเตอโรนยังเพิ่มฤทธิ์ได้เมื่อแปลงโดยอาศัยเอนไซม์ 5α-reductase กลายเป็นแอนโดรเจนที่มีฤทธิ์แรงกว่าคือ DHT ภายในเนื้อเยื่อที่ "ให้ลักษณะชาย" (คือที่แสดงออก 5α-reductase) เช่น ต่อมลูกหมาก ถุงพักน้ำอสุจิ (seminal vesicle) ผิวหนัง และปุ่มรากผม
เมื่อเทียบกับเทสโทสเตอโรน สาร สังเคราะห์อื่น ๆ โดยมาก (รวมทั้ง DHT) จะไม่มีการเพิ่มฤทธิ์เช่นนี้โดยเท่ากันหรือโดยประการทั้งปวง ซึ่งเป็นเหตุให้สารเหล่านี้มีผลสร้างกล้ามเนื้อและให้บุรุษภาพที่ไม่เหมือนกัน


title: เทสโทสเตอโรน (ยา)

text:
นอกจาก DHT แล้ว เทสโทสเตอโรนยังเปลี่ยนเป็นเอสโทรเจนที่อัตราประมาณ 0.3% โดยอาศัยเอนไซม์อะโรมาเทส
ซึ่งเกิดภายในเนื้อเยื่อหลายอย่างโดยเฉพาะเนื้อเยื่อไขมัน (adipose tissue) ตับ และสมอง แต่โดยหลักก็ที่เนื้อเยื่อไขมัน


title: เทสโทสเตอโรน (ยา)

text:
หลังจากเทสโทสเตอโรนได้แปลงเป็น DHT แล้ว ก็จะสร้างและสลายเป็น 3α-androstanediol (3α-diol) ซึ่งเป็นสเตอรอยด์ประสาทและ positive allosteric modulator ของ GABA receptor ที่มีกำลัง, และเป็น 3β-androstanediol ซึ่งเป็นตัวทำการที่มีกำลังและมีบุริมสิทธิ (preferential) กับ Estrogen receptor beta (ERβ)
เมแทบอไลต์เหล่านี้รวมทั้ง estradiol อาจมีบทบาทที่เป็นผลของเทสโทสเตอโรนในสมอง รวมทั้งแก้ซึมเศร้า แก้วิตกกังวล คลายเครียด ทำให้มีความสุข และให้มีแรงจูงใจทางเพศ


title: เทสโทสเตอโรน (ยา)

text:
หน่วยรับแอนโดรเจน () แสดงออกในอวัยวะต่าง ๆ ทั่วร่างกายรวมทั้งองคชาต อัณฑะ หลอดเก็บอสุจิ (epididymis) ต่อมลูกหมาก ถุงพักน้ำอสุจิ ไขมัน ผิวหนัง กระดูก ไขกระดูก กล้ามเนื้อ กล่องเสียง หัวใจ ตับ ไต ต่อมใต้สมอง ไฮโปทาลามัส และสมองส่วนต่าง ๆ
ผ่านการก่อกัมมันต์ของ AR (รวมทั้ง mAR) เทสโทสเตอโรนจึงมีผลมากมายรวมทั้ง


title: เทสโทสเตอโรน (ยา)

text:
เทสโทสเตอโรนที่ทานจะไม่มีฤทธิ์ยกเว้นมีขนาดสูงมาก เพราะดูดซึมได้ไม่ดีและเกิดเมแทบอลิซึมรอบแรก (first-pass metabolism) ในตับในระดับสูง
อนึ่ง แอนโดรเจนที่เป็นสเตอรอยด์รวมทั้งเทสโทสเตอโรนเป็นพิษต่อตับ และดังนั้น การทานยาเทสโทสเตอโรนในขนาดสูงอาจเป็นอันตรายต่อตับเนื่องจากมีระดับในตับสูงกว่าที่มีตามธรรมชาติ
แทนที่จะทาน เทสโทสเตอโรนสามารถให้โดยไม่ผ่านทางเดินอาหารในรูปแบบเป็นเจลและครีมทา เป็นยาแปะ เป็นเม็ดยาอมที่แก้ม และยาฝังใต้ผิวหนัง
นอกจากนั้น มันยังสามารถให้ผ่านการฉีดยาในกล้ามเนื้อที่ออกฤทธิ์ได้นาน (depot intramuscular injection) ในรูปแบบของเอสเทอร์ที่ต้องผ่านเมแทบอลิซึมในร่างกายเพื่อออกฤทธิ์ (ester prodrug) เช่น testosterone cypionate, testosterone enanthate และ testosterone propionate รวมทั้ง testosterone undecanoate ซึ่งมีฤทธิ์นานเป็นพิเศษ
ส่วน testosterone buciclate มีฤทธิ์นานยิ่งกว่าแบบอื่น ๆ แต่ก็ยังไม่ได้อนุมัติให้ใช้เป็นยา


title: เทสโทสเตอโรน (ยา)

text:
แม้เทสโทสเตอโรนจะไม่ให้ใช้ทาน แต่ testosterone undecanoate ซึ่งเป็นเอสเทอร์แบบหนึ่งก็ได้อนุมัติให้เป็นยาทาน
เนื่องจากมีคุณลักษณะทางเคมีพิเศษเพราะมีโซ่เอสเทอร์ที่ยาวมาก จึงทำให้ testosterone undecanoate รอดผ่านเมแทบอลิซึมของตับรอบแรกได้เป็นบางส่วน แล้วดูดซึมเข้าทางเดินอาหารเข้าไปยังระบบน้ำเหลืองโดยตรง และต่อจากนั้น ระบบไหลเวียน
ในบรรดา testosterone undecanoate ที่เข้าไปถึงระบบไหลเวียน 90-100% จะขนส่งไปทางระบบน้ำเหลือง
เอสเทอร์แบบนี้ไม่เป็นพิษต่อตับในขนาดที่ใช้
แต่ก็มีที่ไม่แน่นอน ดังนั้น จึงต้องทาน 2-4 ครั้งต่อวันพร้อมอาหาร


title: เทสโทสเตอโรน (ยา)

text:
นอกจาก testosterone undecanoate การใช้เทสโทสเตอโรนร่วมกับยากลุ่ม 5α-reductase inhibitor เช่น dutasteride สามารถทำให้เทสโทสเตอโรนมีฤทธิ์เมื่อทานเป็นแคปซูลบรรจุยาละลายในน้ำมัน
เพราะลดเมแทบอลิซึมรอบแรกของเทสโทสเตอโรนในตับ


title: เทสโทสเตอโรน (ยา)

text:
สภาพพร้อมใช้ทางชีวภาพ (bioavailability) ทางปากของเทสโทสเตอโรนต่ำจนเรียกว่าไม่มีเลยก็ได้
ส่วนของ testosterone undecanoate ทางปากอยู่ที่ 3-7%
เจลเทสโทสเตอโรนสำหรับทามีสภาพพร้อมใช้ทางชีวภาพที่ 10% เมื่อทาที่บริเวณผิวหนังที่แนะนำรวมทั้งท้อง แขน ไหล่ และต้นขา
สภาพพร้อมใช้ทางชีวภาพของยาฝังเรียกได้ว่าอยู่ที่ 100%
ส่วนสภาพพร้อมใช้ทางชีวภาพของยาฉีดในกล้ามเนื้อทั่วไปเกือบถึง 95%


title: เทสโทสเตอโรน (ยา)

text: เมื่ออยู่ในระบบไหลเวียน 97.0-99.5% ของเทสโทสเตอโรนจะจับอยู่กับโปรตีนพลาสมาโดยจะจับกับ อย่างแน่น และจับกับ albumin อย่างอ่อน ๆ และมี 0.5-3.0% ที่เป็นอิสระ (free testosterone)


title: เทสโทสเตอโรน (ยา)

text:
ในบรรดาที่อยู่ในระบบไหลเวียน 30-44% จับอยู่กับ SHBG และ 54-68% จับกับ albumin
ที่จับอยู่กับ albumin จะเรียกว่า เทสโทสเตอโรนพร้อมใช้ทางชีวภาพ (bioavailable testosterone)
คือไม่เหมือนกันเทสโทสเตอโรนที่จับอยู่กับ SHBG เทสโทสเตอโรนพร้อมใช้ทางชีวภาพจะจับอยู่กับโปรตีนพลาสมาอย่างอ่อน ๆ จึงมีฤทธิ์ทางชีวภาพคล้ายกับเทสโทสเตอโรนอิสระในระดับหนึ่ง


title: เทสโทสเตอโรน (ยา)

text: เมื่อเรียกรวม ๆ กัน (คือ free, bioavailable, และ SHBG-bound) เทสโทสเตอโรนที่อยู่ในระบบไหลเวียนทั้งหมดเรียกจะเรียกว่า total testosterone


title: เทสโทสเตอโรน (ยา)

text:
เทสโทสเตอโรนจะสลายในตับโดยหลักด้วยกระบวนการรีดักชันอาศัยเอนไซม์ 5α-reductase และ 5β-reductase และกระบวนการจับคู่ (conjugation) ผ่านการถ่ายโอนกรดกลูคูรอนิก (glucuronidation) และซัลเฟต (sulfation)
เมทาบอไลต์หลัก ๆ ในปัสสาวะของเทสโทสเตอโรนก็คือ androsterone glucuronide และ etiocholanolone glucuronide


title: เทสโทสเตอโรน (ยา)

text:
ครึ่งอายุในการกำจัด (elimination half-life) ของเทสโทสเตอโรนจะต่าง ๆ กัน ขึ้นอยู่กับการให้ยาและสูตรยา
testosterone undecanoate ที่ใช้ทานเป็นแคปซูลน้ำมันมีครึ่งอายุ (terminal half-life) ที่ 1.6 ชม.
เพราะมีครึ่งอายุสั้นมาก จึงต้องทานวันละ 2-4 ครั้ง
ส่วนการให้เทสโทสเตอโรนแบบอื่น ๆ รวมทั้งเจลและยาน้ำที่ใช้ทา ยาแปะ และยาเม็ดสำหรับอม จะมีผลที่ยาวนานกว่าและสามารถให้บ่อยน้อยกว่าขึ้นอยู่กับรูปแบบและสูตร เช่น วันละครั้ง วันละสองครั้ง หรือทุก ๆ สองวัน


title: เทสโทสเตอโรน (ยา)

text:
สำหรับเทสโทสเตอโรนที่ไม่ใช่เอสเทอร์และให้โดยฉีดเข้ากล้ามเนื้อ ครึ่งอายุจะสั้นมากโดยอยู่ที่ประมาณ 10 นาที เทียบกับของเอสเทอร์ที่ให้โดยฉีดเหมือนกันซึ่งมีครึ่งอายุยาวนานกว่ามาก
เมื่อให้ในรูปแบบละลายน้ำมัน ครึ่งชีวิตอยู่ที่ 0.8 วันสำหรับ testosterone propionate, 4.5 วันสำหรับ testosterone enanthate, 20.9 วัน (ในน้ำมันเมล็ดชา), 33.9 วัน (ในน้ำมันละหุ่ง) สำหรับ testosterone undecanoate, และ 29.5 วันสำหรับ testosterone buciclate
แม้ค่าวัดอย่างแม่นยำจะไม่มีสำหรับ testosterone cypionate ที่ฉีดเข้ากล้ามเนื้อ เมแทบอลิซึมและการกำจัดของมันเชื่อว่า เหมือนกับ testosterone enanthate โดยมีรูปแบบการปล่อยเข้าสู่ร่างกายที่คล้ายกันมาก


title: เทสโทสเตอโรน (ยา)

text:
เนื่องจากมีครึ่งชีวิตต่าง ๆ กัน เอสเทอร์ของเทสโทสเตอโรนที่ฉีดเข้ากล้ามเนื้อจึงให้บ่อยไม่เท่ากัน
testosterone propionate จะฉีด 2-3 ครั้งต่ออาทิตย์, testosterone enanthate และ testosterone cypionate จะฉีดหนึ่งครั้งทุก ๆ 2-4 สัปดาห์, testosterone undecanoate และ testosterone buciclate ฉีดทุก ๆ 10-14 สัปดาห์
เพราะมีฤทธิ์ไม่นาน testosterone propionate ปัจจุบันจึงไม่ค่อยได้ใช้ และ testosterone undecanoate ก็เป็นเอสเทอร์ที่นิยมสำหรับฉีดเข้ากล้ามเนื้อ
testosterone undecanoate และ testosterone buciclate อาจใช้ฉีดเข้ากล้ามเนื้อเพียงแค่ 4 ครั้งต่อปี


title: เทสโทสเตอโรน (ยา)

text:
ส่วนยาที่ฝังใต้ผิวหนังมีครึ่งชีวิต (absorption half-life) ที่ 2.5 เดือน
และปกติจะต้องฝังใหม่ทุก ๆ 4-5 เดือน


title: เทสโทสเตอโรน (ยา)

text:
เทสโทสเตอโรนและเมทาบอไลต์ของมันจะกำจัดออกทางปัสสาวะ
โดยขับออกเป็น androsterone glucuronide และ etiocholanolone glucuronide เป็นหลัก
แต่ก็ขับออกในรูปแบบอื่น ๆ ด้วยรวมทั้ง testosterone glucuronide (1%), testosterone sulfate (0.03%), และ androstanediol glucuronides
เทสโทสเตอโรนที่ไม่ได้เปลี่ยนสภาพมีน้อยมากในปัสสาวะ (น้อยกว่า 0.01%)


title: เทสโทสเตอโรน (ยา)

text:
เทสโทสเตอโรนเป็นสเตอรอยด์ androstane ที่เกิดโดยธรรมชาติ และมีสูตรเคมีคือ androst-4-en-17β-ol-3-one
โดยมีพันธะคู่ระหว่างตำแหน่ง C4 กับ C5 (ซึ่งทำให้มันเป็น androstene) และมีหมู่ทำหน้าที่ (functional group) เป็นกลุ่มคีโทนที่ตำแหน่ง C3 และมีหมู่ไฮดรอกซิล (แอลกอฮอล์) ที่ตำแหน่ง C17β


title: เทสโทสเตอโรน (ยา)

text:
เอสเทอร์ของเทสโทสเตอโรนจะมีส่วนเป็น โดยมีลูกโซ่ยาวต่าง ๆ กัน ที่ตำแหน่ง C17β
เอสเทอร์ของเทสโทสเตอโรนหลัก ๆ รวมทั้ง testosterone cypionate, testosterone enanthate, testosterone propionate, และ testosterone undecanoate


title: เทสโทสเตอโรน (ยา)

text:
สารที่ต้องผ่านเมแทบอลิซึมในร่างกายเพื่อออกฤทธิ์ โดยมีอีเธอร์ (ether prodrug) ที่ตำแหน่ง C17β คือ cloxotestosterone acetate ก็วางตลาดขายด้วยเหมือนกัน แม้จะมีข้อมูลน้อยมาก และใช้น้อยมากหรือไม่ได้ใช้แล้ว
สารที่คล้ายกันอีกอย่างคือ silandrone ก็มีด้วย แต่ก็ไม่เคยวางตลาดขาย และเด่นตรงที่มีฤทธิ์เมื่อใช้ทาน
อนึ่ง androgen prohormone หรือสารตั้งต้นของเทสโทสเตอโรน เช่น dehydroepiandrosterone (DHEA), androstenediol, และ androstenedione ก็มีด้วย และจะแปลงเป็นเทสโทสเตอโรนในระดับต่าง ๆ กันเมื่อทาน
แต่ไม่เหมือนกับ prodrug ที่เป็นเอสเทอร์และอีเธอร์ prohormone เหล่านี้มีฤทธิ์ให้บุรุษภาพและสร้างกล้ามเนื้ออ่อน ๆ เท่านั้น


title: เทสโทสเตอโรน (ยา)

text:
ตัวอย่างเด่น ๆ รวมทั้ง nandrolone (19-nortestosterone), metandienone (17α-methyl-δ-testosterone), และ stanozolol (17α-alkylated derivative of )
แต่ไม่เหมือนเทสโทสเตอโรน AAS ที่มี alkyl ที่ตำแหน่ง 17α เช่น metandienone และ stanozolol จะมีฤทธิ์เมื่อทาน
นี่เกิดที่ตำแหน่ง C17β เมื่อผ่านตับรอบแรก
โดยเปรียบเทียบกัน AAS โดยมากที่ไม่มี alkyl ที่ตำแหน่ง 17α เช่น nandrolone จะไม่มีฤทธิ์ทางปาก แต่ต้องฉีดเข้ากล้ามเนื้อ
ซึ่งโดยมากจะอยู่ในรูปแบบเป็นเอสเทอร์
ยกตัวอย่างเช่น ในกรณี nandrolone จะเป็น nandrolone decanoate หรือ nandrolone phenylpropionate


title: เทสโทสเตอโรน (ยา)

text:
เทสโทสเตอโรนได้แยกระบุแล้วสังเคราะห์ขึ้นเป็นครั้งแรกในปี 1935
ต่อมาในปี 1937 ก็ได้วางขายในตลาดเป็นยาในรูปแบบเม็ดเพื่อฝังใต้ผิวหนัง และต่อจากนั้น ในรูปแบบเอสเทอร์เพื่อฉีดเข้ากล้ามเนื้อที่มีฤทธิ์สั้นคือ testosterone propionate
ส่วน methyltestosterone ซึ่งเป็น สังเคราะห์ และแอนโดรเจนที่มีฤทธิ์ทางปากตัวแรกสุด ได้ทำขึ้นในปี 1935 แต่ก็เป็นพิษต่อตับ ในที่สุดจึงได้เลิกใช้ทางการแพทย์
ในกลางคริสต์ทศวรรษ 1950 เอสเทอร์ของเทสโทสเตอโรนที่ออกฤทธิ์นาน คือ testosterone enanthate และ testosterone cypionate ก็ได้สังเคราะห์ขึ้น
ซึ่งใช้ทดแทน testosterone propionate โดยมาก และกลายเป็นเอสเทอร์หลักของเทสโทสเตอโรนที่ใช้ทางการแพทย์มากกว่าครึ่งศตวรรษ
ในช่วงคริสต์ทศวรรษ 1970 testosterone undecanoate ก็ทำขึ้นเพื่อใช้ทานในยุโรป
ส่วน testosterone undecanoate ซึ่งใช้ฉีดเข้ากล้ามเนื้อแม้จะได้ใช้ในประเทศจีนเป็นเวลาหลายปีแล้ว
แต่ก็ไม่ได้วางขายในยุโรปและสหรัฐอเมริกาจนกระทั่งหลังจากนั้นมาก คือในช่วงแรกของคริสต์ทศวรรษ 2000 และในปี 2014 ตามลำดับ


title: เทสโทสเตอโรน (ยา)

text:
ในสหรัฐอเมริการช่วงคริสต์วรรษ 2000 ทั้งบริษัทและผู้มีชื่อเสียงในสื่อต่างก็ได้พยามขายไอเดียว่า ชายก็มีวัยทองคล้ายกับหญิง
แต่แนวคิดเช่นนี้ก็ไม่ได้การยอมรับจากวงการแพทย์
นอกจากนั้น โฆษณาทั้งจากบริษัทผลิตยาที่ขายเทสโทสเตอโรนและ human growth hormone และจากบริษัทผลิตอาหารเสริมที่ขายยา "ชูกำลัง" สำหรับชายที่อายุมากขึ้น ต่างก็เน้น "ความจำเป็น" ของชายกลางคนเพื่อได้เทสโทสเตอโรน
แถมก็ยังมีภาวะทางการแพทย์ที่เรียกว่าต่อมบ่งเพศทำงานน้อยเกินแบบเริ่มต้นทีหลัง (late-onset hypogonadism) ด้วย
แต่ตาม นพ. สองท่านที่เขียนบทบรรณาธิการปี 2015 ของ "วารสารสมาคมเวชศาสตร์ผู้สูงอายุอเมริกัน" ภาวะนี้วินิจฉัยและรักษาเกินควร
แพทย์สองท่านได้ให้ข้อสังเกตว่า ในสหรัฐ "การขายเทสโทสเตอโรนเพิ่มจาก 324 ล้านเหรียญสหรัฐ (ประมาณ 4,300 ล้านบาท) ในปี 2002 เป็น 2,000 ล้านเหรียญ (62,141 ล้านบาท) ในปี 2012 และจำนวนขนาดยาที่ใช้รักษาเพิ่มจาก 100 ล้านชุดในปี 2007 ไปเป็น 500 ล้านชุดในปี 2012 โดยยังไม่รวมแหล่งอื่น ๆ รวมทั้งเภสัชปรุงยา (compounding pharmacies) อินเทอร์เน็ต และที่ขายให้คนไข้โดยตรง"


title: เทสโทสเตอโรน (ยา)

text: ในปี 2014 มีคดีจำนวนหนึ่งในสหรัฐอเมริกาซึ่งโจทก์ฟ้องบริษัทผลิตเทสโทสเตอโรนโดยอ้างว่า เพิ่มอัตราโรคหลอดเลือดสมองและหัวใจวายในชายสูงอายุที่ใช้เทสโทสเตอโรน


title: เทสโทสเตอโรน (ยา)

text:
มีการใช้เทสโทสเตอโรนเพื่อรักษาความซึมเศร้าในชายวัยกลางคนที่มีระดับเทสโทสเตอโรนต่ำ
แต่งานทบทวนวรรณกรรมปี 2014 ก็ไม่พบประโยชน์ต่ออารมณ์ของชายที่มีระดับเทสโทสเตอโรนปกติ หรืออารมณ์ของชายสูงอายุที่มีระดับเทสโทสเตอโรนต่ำ


title: เทสโทสเตอโรน (ยา)

text:
การใช้เทสโทสเตอโรนสามารถเพิ่มสมรรถภาพการออกกำลังกาย ความแข็งแรงของกล้ามเนื้อ และลดช่วงการเกิดคลื่นหัวใจ คือ QT interval ในชายที่มีภาวะหัวใจวายเรื้อรัง ()
งานทบทวนวรรณกรรมปี 2016 แสดงว่า ในช่วงการศึกษาเป็นเวลา 3-6 เดือน การรักษาด้วยเทสโทสเตอโรนปรากฏว่าปลอดภัยและมีประสิทธิผลโดยทั่วไป และเมื่อไม่พิจารณามะเร็งต่อมลูกหมากแล้ว นักวิจัยก็ไม่พบเหตุผลเพื่อจำกัดการใช้ยาในชายคนไข้ CHF
งานทบทวนวรรณกรรมปี 2012 ก็พบสมรรถภาพการออกกำลังกายที่เพิ่มขึ้น
โดยผู้วิจัยเชื่อว่า ประโยชน์ก็ควรจะมีกับหญิงด้วย อาศัยกลไกการทำงานของยา และผลคงที่คงวาซึ่งได้จากงานวิจัยกลุ่มเล็ก (หญิง 32 คน)
อย่างไรก็ดี งานศึกษาทั้งสองต่างก็สนับสนุนให้มีการทดลองแบบสุ่มและมีกลุ่มควบคุมที่ใหญ่ขึ้นและยาวขึ้น เพื่อให้สามารถกำหนดผลให้ชัดเจน


title: เทสโทสเตอโรน (ยา)

text:
เทสโทสเตอโรนในรูปแบบของเอสเทอร์ เช่น testosterone undecanoate และ testosterone buciclate ได้มีการศึกษาและโปรโหมตเป็นยาคุมกำเนิดในชาย คล้ายกับยาอิงเอสโทรเจนที่ใช้ในหญิง
การสร้างสเปิร์มซึ่งลดลงแล้วโดยเป็นผลของเทสโทสเตอโรน สามารถลดลงได้อีกโดยเติมฮอร์โมนสังเคราะห์กลุ่ม progestin เช่น norethisterone enanthate และ levonorgestrel butanoate เพื่อเพิ่มผลการคุมกำเนิด


title: เทสโทสเตอโรน (ยา)

text: กำลังมีการพัฒนาเทสโทสเตอโรนเพื่อใช้ในจมูกในขนาดต่ำเพื่อรักษาการไม่สามารถถึงจุดสุดยอดในหญิง


title: เทสโทสเตอโรน (ยา)

text:
งานศึกษาพบว่า ในหญิง 76 คนทั้งก่อนและหลังวัยหมดระดูที่ผมบางลง 63% จะมีผมกลับคืนมาอีกเมื่อรักษาด้วยเทสโทสเตอโรนเม็ดใต้ผิวหนัง ซึ่งให้ผลเป็นระดับเทสโทสเตอโรนโดยเฉลี่ยมากกว่า 300 ng/dL เป็นเวลา 12 เดือน
โดยไม่มีหญิงใดที่รายงานว่าหัวล้านหรือผมบางลงในช่วงการรักษา


title: เทสโทสเตอโรน (ยา)

text:
การบำบัดด้วยเทสโทสเตอโรนอาจมีผลดีต่อการรักษาโรคเบาหวานชนิด 2
ระดับเทสโทสเตอโรนต่ำยังสัมพันธ์กับการเกิดขึ้นของโรคอัลไซเมอร์อีกด้วย


title: เจ็บคอ

text: เจ็บคอ ก็คืออาการเจ็บปวดหรือความระคายเคืองที่คอ ซึ่งปกติมีเหตุจากคอหอยอักเสบหรือทอนซิลอักเสบ หรืออาจเกิดจากการบาดเจ็บที่คอ ประชากรประมาณ 7.5% ทั้งหมดจะเจ็บคอภายในช่วง 3 เดือน


title: เจ็บคอ

text: อาการเจ็บคอ รวมการเจ็บไม่ว่าจะส่วนไหนทั้งหมดของคอ


title: เจ็บคอ

text:
อาการเจ็บคอมักจะเป็นเพราะความระคายเคืองหรือการอักเสบ
เหตุสามัญที่สุด (80%) ก็คือ คอหอยอักเสบฉับพลันเหตุไวรัส
เหตุอื่น ๆ รวมทั้งการติดเชื้ออื่น ๆ (เช่นจากเชื้อ "Streptococcus") การบาดเจ็บ และเนื้องอก
โรคกรดไหลย้อนก็อาจทำให้กรดในกระเพาะอาหารไหลย้อนขึ้นมาที่คอแล้วทำให้เจ็บ
ในเด็ก คอหอยอักเสบเนื่องจากเชื้อ "Streptococcus" เป็นเหตุของอาการคอเจ็บ 37%


title: เจ็บคอ

text:
ยาแก้ปวดเช่นยาแก้อักเสบชนิดไม่ใช่สเตอรอยด์ () และพาราเซตามอลจะช่วยบรรเทาอาการเจ็บ
การใช้ยา corticosteroid เพิ่มการรักษาปกติไม่ว่าจะเป็นแบบทานหรือแบบฉีด ดูเหมือนจะเพิ่มโอกาสหายและลดเจ็บ
ยาปฏิชีวนะจะทำให้อาการเจ็บหายเร็วขึ้นโดยเฉลี่ย 1 วัน


title: เจ็บคอ

text:
นักวิชาการบางพวกแนะนำให้กลั้วคอด้วยน้ำเกลืออุ่น ๆ และให้พักเสียง
ถ้าไม่รักษา อาการปกติจะเป็นอยู่ 2-7 วัน


title: เจ็บคอ

text:
ในสหรัฐอเมริกา คนไข้ไปหาหมอแผนกฉุกเฉิน 2.4 ล้านครั้งเนื่องจากเจ็บคอต่อปี
จากที่ไปทั้งหมด 128,885,040 ครั้ง


title: บุช (วงอังกฤษ)

text: บุช () เป็นวงร็อกอังกฤษ ก่อตั้งที่กรุงลอนดอน ประเทศอังกฤษ เมื่อปี ค.ศ. 1992 สมาชิกวงปัจจุบันได้แก่ นักร้องนำและกีตาร์จังหวะ เกวิน รอสส์เดล, กลอง รอบิน กูดริดจ์, กีตาร์นำ คริส เทรย์เนอร์ และเบส คอรีย์ บริดซ์


title: บุช (วงอังกฤษ)

text: ปี 1994 บุชประสบความสำเร็จหลังจากออกอัลบัมชุดแรก "Sixteen Stone" ซึ่งได้รับการยืนยันแผ่นเสียงทองคำขาว 6 ชุดจาก RIAA ถือเป็นหนึ่งในวงร็อกที่ประสบความสำเร็จด้านยอดขายที่สุดในคริสต์ทศวรรษ 1990 โดยมียอดขายมากกว่า 10 ล้านชุดในสหรัฐ และ 20 ล้านชุดทั่วโลก วงประสบความสำเร็จในสหรัฐ มากกว่าประสบความสำเร็จที่บ้านเกิดของตัวเองเสียอีก ที่บ้านเกิดประสบความสำเร็จเพียงเล็กน้อยเท่านั้น บุชมีซิงเกิลติดท็อป 10 บนชาร์ต "บิลบอร์ด" ร็อก หลายเพลง และมีอัลบั้มอันดับ 1 ชื่อชุด "Razorblade Suitcase" ในปี 1996 วงแตกในปี 2002 แล้วกลับมาตัวใหม่ในปี 2010 และออกอัลบัมอีก 3 ชุด คือ "The Sea of Memories" (2011), "Man on the Run" (2014) และ "Black and White Rainbows" (2017)


title: เกวิน รอสส์เดล

text: เกวิน รอสส์เดล () เกิด 30 ตุลาคม ค.ศ. 1965 เป็นนักดนตรีและนักแสดงชาวอังกฤษ เป็นนักร้องและกีตาร์จังหวะ วงร็อกที่ชื่อ บุช เขาร่วมก่อตั้งวงบุชในปี 1992 ในช่วงที่วงแยกกันไปในปี 2002 เขาเป็นนักร้องนำและมือกีตาร์วง อินสติติวต์ และต่อมาออกมาทำงานผลงานเดี่ยว เขาติดอันดับ 100 ของรายชื่อ 100 นักร้องเฮฟวีเมทัล ของนิตยสาร "ฮิตพาเรเดอร์" ในปี 2013 รอสส์เดลได้รับรางวัลไอเวอร์โนเวลโลสาขาประสบความสำเร็จระดับนานาชาติ


รถไฟชานเมืองของการรถไฟแห่งชาติฟิลิปปินส์ ให้บริการระหว่างโทนโดไปยังขอบด้านทิศใต้ของเมโทรมะนิลา มีสถานีรถไฟทั้งหมด 27 แห่ง สีประจำเส้นทางคือสีส้ม


title: รถไฟชานเมืองของการรถไฟแห่งชาติฟิลิปปินส์

text: เส้นทางในปัจจุบันวางตัวในแนวเหนือ-ใต้ ให้บริการระหว่างเมืองโทนโดไปยังจังหวัดลากูนา โดยผ่านทางมะนิลา, มากาตี, ตากีกซิตี, ปารานาคีซิตี และมุนตินลูปาซิตี ผู้โดยสารสามารถเปลี่ยนเส้นทางไปไลต์เรล สาย 1 ได้ที่สถานีรถไฟบลูเมนทริต, ไลต์เรล สาย 2 ได้ที่สถานีรถไฟซันตาเมซา และเมโทร สาย 3 ได้ที่สถานีรถไฟอีดีเอสเอ


title: เจิ้ง หัวเชียน

text:
"เจิง หัวเชี่ยน" (จีน:曾華倩) มีชื่อภาษาอังกฤษว่า "มาร์กี้ เจิง" (Margie Tsang) เป็นอดีตนักแสดงหญิงยอดนิยมชาวฮ่องกง ที่เคยเป็นที่นิยมอย่างมาก ทั้งในฮ่องกง, ไต้หวัน, มาเลเซีย, และไทย ในช่วงยุค 80s
และเคยเป็นอดีตแฟนของพระเอกชื่อดัง เหลียงเฉาเหว่ย อีกด้วย


title: เจิ้ง หัวเชียน

text: ในช่วงที่เธอมีชื่อเสียงและได้รับความนิยม เธอเป็นหนึ่งในนักแสดงสาวที่ทางสถานีโทรทัศน์ทีวีบี ส่งเสริมและผลักดันเป็นอย่างมาก ทางช่องมอบผลงานให้เธอแสดงมากมายเฉียด 30 เรื่อง และมากกว่า นักแสดงหญิงคนอื่นๆ ในรุ่นเดียวกันกับเธอ เพราะเธอสามารถเล่นบทบาทได้หลากหลายทั้งบท ซุกซน แก่นแก้ว น่ารักแบบ องเหม่ยหลิง หรือบทเย็นชา นิ่งเฉย แบบ เฉินอวี้เหลียน และบทสาวสมัยใหม่แบบ จางม่านอวี้ ทุกบทบาทที่กล่าวมาเธอทำออกมาได้ดี เธอมีผลงานละครที่ได้รับความนิยมมากมายหลายเรื่องด้วยกัน แต่บทบาทของเธอที่แฟน ๆ ละครจดจำได้มากที่สุด คือบท "เยี่ยเข่อหยี่" ในเรื่อง ขวัญใจโปลิศ ภาค2 และบท "จางซุนอู๋โฮ้ว" ในเรื่อง "ศึกลำน้ำเลือด"


title: เจิ้ง หัวเชียน

text: เจิ้งหัวเชี่ยน เกิดเมื่อวันที่ 6 สิงหาคม พ.ศ. 2508 ในครอบครัวที่ร่ำรวย มีพี่ชาย 2 คนและพี่สาว 1 คน พ่อของเธอเป็นแพทย์ตะวันตก และเปิดคลินิก แม่ของเธอเป็นแม่บ้าน เธอเข้าเรียนที่โรงเรียนมัธยมศึกษา Cuihua English College เนื่องจากผลการเรียนของเธอเป็นที่น่าพอใจพ่อของเธอจึงหวังว่าเมื่อเธอเรียนจบจะได้สืบทอดอาชีพเป็นหมอหญิงได้ แต่เธอกลับไม่มีความสนใจที่จะเรียนด้านการแพทย์เลย


title: เจิ้ง หัวเชียน

text:
ในปีพ.ศ. 2525 ตอนแรก เจิ้ง หัวเชี่ยน ได้มีโครงการว่า หลังจากเรียนจบชั้นมัธยมปลายแล้ว
จะเดินทางไปศึกษาต่อ ทางด้านแฟชั่นที่ประะเทศญี่ปุ่น แต่ทว่า...หลังจากเรียนจบ เธอกลับตัดสินใจไปกับเพื่อนเพื่อลงทะเบียนเรียนในโรงเรียนสอนการแสดงของสถานีโทรทัศน์ทีวีบี ในรุ่นที่ 12 ซึ่งเป็นรุ่นเดียวกับ หลิวเจียหลิง, อู๋ จวินหยู, หลันเจี๋ยอิง, ซังเทียนเอ๋อ, หลิวชิงหวิน, อู๋ฉีหัว และ เถาต้าหวี่ ตอนเรียนการแสดงเธอสนิทกับ อู๋จวินหยู และหลิวเจียหลิงเป็นอย่างมาก ทำให้พวกเธอกลายมาเป็นเพื่อนรักในเวลาต่อมา เธอเรียนการแสดงอยู่ประมาณหนึ่งปี จนจบหลักสูตรและเซ็นสัญญาเป็นนักแสดงของสถานีโทรทัศน์ทีวีบี ทันที
ผลงานชิ้นแรกในวงการบันเทิงของเธอคือ การ
เป็นพิธีกรรายการเด็กของ TVB รายการหนึ่ง
ชื่อว่า "430 Space Shuttle"
ซึ่งในรายการ เธอได้ทำหน้าที่ดำเนินรายการร่วมกับโจวซิงฉือ หลันเจี๋ยอิง
ซึ่งรายการนี้ เหลียงเฉาเหว่ย ก็เคยเป็นพิธีกรในรายการมาก่อนเช่นกัน และในระหว่างที่ทำรายการนี้อยู่ เธอได้เริ่มมีงานละครเรื่องแรก ซึ่ง
เป็นมินิละครสั้นๆเรื่อง The Nuts เล่นประกบโจวซิงฉือ